recursal/SuperWikiNEXT-32B huggingface dataset:
**想像共同體** (英文：Imagined Community)，或者叫**想像嘅共同體**，係美國學者本尼迪克特·安德森 (英文：Benedict Anderson) 爲咗分析民族主義而創造嘅概念。想像嘅共同體比起現實嘅共同體唔一樣，因爲現實嘅共同體係建立喺成員之間每日面對面嘅互動。安德森相信民族係社會建構嘅共同體，而想像嘅共同體，就係知道自己係呢個團體嘅一部分嘅人，所想像出嚟嘅建構。

安德森嘅出名作品《想像嘅共同體》，深入咁說明咗呢個概念。呢本書首先喺1983年出版，跟住之後喺1991年同2006年分別再版。

起源
--

根據安德森嘅講法，想像共同體嘅創造唔能夠冇咗「印刷資本主義（英文：Print capitalism）」。因爲資本主義嘅企業家為咗最大限度咁增加銷售量，會用當地嘅地方語言嚟出版佢哋嘅書同各樣媒體。喺歐洲嘅歷史之中，呢個過程取代咗以前以拉丁文為基礎嘅書面語，俾普羅大衆都能夠理解當中嘅内容。

結果，使用當地語言嘅讀者，會通過共同嘅書寫，能夠同原本因爲用唔同方言而唔能交流嘅人嚟溝通，所以浮現出共同嘅論述。安德森論證歐洲第一波嘅民族國家，就係由佢哋嘅民族印刷語言期間而形成。

民族主義
----

根據安德森嘅理論，民族主義出現嘅主要原因係大量白話讀寫嘅出現，令到使用某啲書面語（例如拉丁文）嘅特權同重要性下跌。白話讀寫嘅運動，幫助咗廢除神權同埋世襲君主統治嘅觀念；印刷出版資本主義嘅出現（「資本主義嘅聚斂，同埋印刷技術、曆法、時計、同語言標準化，都喺出版嘅書同埋日報入面體現到」）—工業革命嘅開始，都對所有現象嘅發生有影響。

當安德森嘗試為民族主義嚟定義嘅時候，佢哋指出咗三個弔詭：

> 
> 1. 民族在：歷史學家眼中的客觀現代性 vs. 民族主義者眼中的主觀古代性；
> 2. 民族性係：社會文化概念的形式普遍性 vs. 具體表現不可救藥的特殊性；
> 3. 民族主義：在政治上的力量 vs. 在哲學上的匱乏，或者甚至不融貫。
> 

安德森講到無名戰士墓嚟作爲民族主義嘅例子。無論呢個墓係空嘅，抑或係有未知嘅殘骸，個別嘅民族都會支持呢類型嘅紀念館，並且聲稱呢個戰士係屬於佢哋嘅。無論呢個無名士兵嘅實際嚟源係乜嘢，呢個民族已經將佢哋嘅想像共同體，寄託咗喺呢位無名士兵上面。

民族作為想像共同體
---------

安德森定義民族為一個想像共同體。就好似安德森所指出一樣，民族「係想像嘅，因為即使一個民族最細嘅成員，佢哋從來都唔會聽過好多佢哋大部分嘅同胞嘅名，更加唔會見過面或者識佢哋。不過，佢哋兩個人嘅心目中，都依然會有佢哋係互相連結嘅呢個概念」。

共同體嘅成員可能永遠唔會面對面咁認識每一個成員，不過佢哋仍然能夠有類似嘅利益，亦都會意識到，佢哋都係屬於同一個民族嘅一份子。民族成員喺佢哋心目中，有一個好親密嘅心理意象，例如：當你嘅「想像共同體」參與類似奧林匹克比賽之類嘅大型事件嘅時候，你會同你其佢哋嘅民族成員，分享作為同一個民族嘅感覺。
仲有，民族係一個共同體，因為「即使喺每個民族內部，有可能存喺一啲普遍嘅唔平等同埋剝削，但係民族總係被想像為一個又深刻又平等嘅同志情誼。最終，喺過去兩個世紀之中，正正係呢種友愛關係，令到數以百萬計嘅人甘願成為民族，去屠殺或者願意赴死」。

內容同影響
-----

安德森之所以提出佢嘅理論，係因為佢感覺無論係馬克思主義定係自由主義，呢啲理論都冇辦法充分咁解釋到民族主義。

安德森、Ernest Gellner、同埋 Eric Hobsbawm 都屬於「歷史主義」或者「現代主義」嘅民族主義學派，佢哋假定民族同民族主義係一個現代性嘅產物，而且係為咗某啲經濟同政治嘅目的，先至被創造出嚟。呢個學派同原生論嘅支持者對立，因爲原生論係相信，民族係自從人類歷史嘅早期就已經存喺。想像共同體可以被睇成為一種社會建構論，同愛德華·薩伊德嘅"想像地域"(英文：Imagined geographies) 概念相提並論。

安德森同 Gellner 或者 Hobsbawm 唔同，因爲佢對民族主義嘅觀念並冇敵意。佢唔認為民族主義喺全球化嘅世界入面，係陳舊嘅事物，反為覺得民族主義之中嘅烏托邦元素係有價值嘅。

根據 Harald Bauder，想像共同體嘅概念喺今時今日嘅語境，仍然同民族國家嘅框架，有高度嘅關係。佢並都明確咁表達同國內或者國外政策有關嘅認同，例如對於移民或者遷移政策嘅認同根據 Euan Hague：「安德森提議民族作為想像共同體嘅概念，已經變成（喺佢書中所呈現嘅）回顧地域思想嘅標準。」。

即使「想像共同體」呢個術語喺被創造嘅時候，係特別用嚟講關於民族主義，但係佢哋依家已經被廣泛咁使用，幾乎同「利益共同體」嘅概念模糊唔分。例如，「想像共同體」亦都可以用嚟講唔同基於性傾向嘅共同體，又或者關於全球風險因素嘅覺醒。

攷
-

1. 1 2 3  Anderson, Benedict R. O'G. (1991). *Imagined communities: reflections on the origin and spread of nationalism* (第Revised and extended.版). London: Verso. pp. 6–7. ISBN 978-0-86091-546-1. 原先內容歸檔喺2021-02-26. 喺5 September 2010搵到.
2. ↑  "The Nationalism Project: Books by Author A-B". *nationalismproject.org*.
3. ↑  Interview with Benedict Anderson by Lorenz Khazaleh Wayback Machine嘅版面存檔備份, University of Oslo website
4. ↑  Bauder, H. (2011) Immigration Dialectic: Imagining Community, Economy and Nation. Toronto: University of Toronto Press. [未記頁數]
5. ↑  "Benedict Anderson" (PDF). 原先內容歸檔 (PDF)喺2015-04-14. 喺15 December 2015搵到.
6. ↑  Ross, C. (2012). Imagined communities: initiatives around LGBTQ ageing in Italy. *Modern Italy*, 17(4), 449-464. doi:10.1080/13532944.2012.706997
7. ↑  Beck, U 2011, "Cosmopolitanism as Imagined Communities of Global Risk", *American Behavioral Scientist*, 55, 10, pp. 1346-1361, Academic Search Complete, EBSCOhost, viewed 2 February 2013.

出面網頁
----

* 本土香港──誰想像嘅共同體？ - 陳婉容Wayback Machine嘅版面存檔備份
**唐朝建築**泛指大唐嘅建築風格。

簡史
--

由李淵喺618年建立嘅大唐嘅一個特點係佛教開始興盛，同獨專儒術嘅漢朝形成對比。大唐對佛教嘅重視亦都反映喺其他方面，大唐派咗好多使者－例如係唐三藏－遠赴天竺（家下印度）學佛，呢啲使者仲將由印度嗰度學到嘅第啲知識傳返過去中土，令到大唐建築受印度建築影響，形成咗一套同打前嘅朝代嘅建築截然不同嘅一套風格。代表作有位於山西五台縣、俾建築學家梁思成稱之為「中國第一國寶」嘅佛光寺。

特性
--

喺風格上，唐朝建築嘅特徵係氣魄宏偉、嚴整開朗、舒展樸實、色調簡潔明快。唐朝建築好多時都規模宏大而且有住好嚴整嘅規劃，亦都開始成熟噉運用建築群嘅整體規劃。唐朝建築善於大量噉使用木做料，而啲佛塔就主要用磚石嚟起。唐朝建築影響力好勁，唔單只影響咗後世嘅中國建築，仲對隔咗個海嘅日本建築影響深遠：日本由奈良時代（8世紀大部份時間）開始引入咗大唐嘅建築風格，將唐朝建築作為自身嘅建築風格嘅基礎，並且獨立於中國噉繼續將呢種風格發展上去，喺某啲方面比起後代中國建築仲更加完整噉保留咗唐朝建築嘅風貌。

喺20世紀及後嘅粵港澳地區，不嬲興以「唐人」自居嘅粵人又有起咗啲參考大唐風格嘅建築物，例如香港鑽石山嘅志蓮淨院就係一個出眾嘅作品。

* 佛光寺大殿正面佛光寺大殿正面
* 佛光寺大殿內部佛光寺大殿內部
* 山西五台南禪寺大殿山西五台南禪寺大殿
* 西安大雁塔西安大雁塔
* 日本奈良市東大寺；佢完整保留到唐朝嘅遺風。日本奈良市東大寺；  
佢完整保留到唐朝嘅遺風。
* 東大寺南門東大寺南門

* 香港志蓮淨院
* 志蓮淨院天王殿志蓮淨院天王殿
* 志蓮淨院大雄殿志蓮淨院大雄殿
* 志蓮淨院東門志蓮淨院東門
* 志蓮淨院花園一個角落頭志蓮淨院花園一個角落頭

睇埋
--

* 粵式建築

攷
-

1. ↑  穿越印度古今：影響東方建築的印度古文明.
2. ↑  唐朝——曾經有一個這樣的中國！ 互聯網檔案館嘅歸檔，歸檔日期2021年2月11號，.. 每日頭條.
3. 1 2  簫默. 敦煌建築研究. 機械工業出版社. 2002.
4. ↑  東大寺 互聯網檔案館嘅歸檔，歸檔日期2019年4月6號，..
5. ↑  Paine, R. T. & Soper, A. C. (1981). *The art and architecture of Japan* (Vol. 8). Yale University Press.
**原子核融合**，簡稱**核融合**，又叫做**核聚變**，係指由質量細（低過鐵）嘅原子核，主要係指氘核或者氚核，喺一定條件下（好似超高溫同埋高壓）黐埋，總質量減少啲，並釋放巨大能量嘅核反應。當原子喺勁高溫同極高壓情況下，最外層電子會被強制脫離形成半電漿態，而係呢一個時候，有啲原子會融合成更高質量嘅原子，不過過程中會流失一部分中子，形成同位素更高既元素。

原子核嘅質量蘊藏巨大能量，原子核嘅變化（由一種原子核變化為另外一種原子核）往往轉成巨大能量釋放出。如果係由重嘅原子核變化為輕嘅原子核，叫核裂變，好似原子彈爆炸；如果係由輕嘅原子核變化為重嘅原子核，叫核聚變，好似太陽發光發熱嘅能量來源。

相比核裂變，核聚變發電幾乎唔會帶來放射性污染等環境問題，因為原子唔似得核裂變咁，喺發出能量嘅同時發放迦瑪射線令自己達至平衡，而且原料可以直接取自海水中嘅氘，來源幾乎取之不盡，係理想嘅能源方式。

目前人類已經可以實現不受控制嘅核聚變，例如氫彈嘅爆炸。但係如果想令能量可以畀人類有效利用，就必須能夠合理控制核聚變嘅速度同埋規模，實現持續、平穩嘅能量輸出。科學家正努力研究點樣控制核聚變，但而家睇嚟重有好長嘅路要行。

喺2005年，部份科學家相信已經成功做出小型嘅核聚變，並且得到初步驗證。首個實驗核聚變發電站將選址法國。

可控核聚變
-----

目前主要嘅幾種可控核聚變方式：

* 超聲波核聚變
* 雷射約束（慣性約束）核聚變
* 磁約束核聚變（托卡馬克）

睇埋
--

* 核裂變
* 核衰變
* 核聚變發電

出面網頁
----

* 
*
西九文化區地盤（2017年2月）
**西九文化區**（英文：**West Kowloon Cultural District**，縮寫：**WKCD**）前身係西九龍文娛藝術區，位於香港西九龍填海區臨海地段（西九龍最南端，由填海形成嘅大概40公頃土地，面向維多利亞港，由廣東道伸延至西區海底隧道入口一帶，北至柯士甸道），將會係集結一系列世界級文化、藝術、潮流、消費同大眾娛樂為一體嘅綜合文化主要場地，核心設施包括劇院、博物館、演藝場館、劇場同廣場等，共17座，旨意提高香港文化嘅水平同世界地位。此外，西九文化區包含長兩公里嘅海濱長廊，並且將會設有佔地23公頃嘅西九公園。

願景
--

坐落維多利亞港海旁嘅西九文化區，係全球規模最大嘅文化項目之一，集藝術、教育同公共空間於一身。西九文化區嘅願景，係為香港創造一個多姿多彩嘅文化地帶，促進香港藝術界互動、合作同發展。區內將有佔地二十三公頃嘅公共空間，同埋長達兩公里、充滿活力嘅海濱長廊，並設有各種文化藝術設施，上演世界級展覽、表演節目同文化藝術活動。

發展進程
----

西九文化區嘅發展計劃，以世界知名建築規劃團隊Foster + Partners嘅概念圖則為基礎，並喺2013年1月由行政長官會同行政會議核准。俯瞰壯麗維多利亞港嘅西九文化區，將分階段發展，逐步展現公眾眼前，並喺未來十年初具規模。

第一期工程包括戲曲中心、M+、自由空間同M+展亭，呢啲場地喺2016開始逐步啟用。戲曲中心嘅建築工程，已經喺2013年9月開始動工，標誌住整個發展計劃踏入新里程。

第二期工程包括演藝劇場、中型劇院、當代藝術中心同駐區藝團中心，其餘位於文化區中央部分嘅設施，將會喺綜合地庫工程完成嘅時候興建。

現有場地同空間
-------

M+展亭
苗圃公園
### M+展亭

M+展亭已經喺2016年9月9號開幕。喺M+博物館大樓落成之前，M+展亭會係M+舉辦展覽同活動嘅主要場地。而喺M+大樓啟用之後，展亭將成為藝術家、設計師同其他機構喺西九藝術公園內舉辦小型獨立展覽同活動嘅空間。

### 苗圃公園

苗圃公園係一個人人共享嘅公共空間，公眾可以喺綠草如茵嘅環境下輕鬆寫意噉進行各種休閒活動，隨意喺公園散步，或踩住單車漫遊海濱長廊；更可以喺草地上同寵物玩，同家人好友野餐聚會，體驗幾年之後落成嘅西九公園。

除咗提供公共空間之外，苗圃公園亦將會係每個月第二個星期日舉行定期節目「自由約」，為觀眾帶來各式街頭表演、創意市集、現場音樂同特別策劃的節目，畀你率先體驗將來嘅西九文化區，同埋未來西九公園裏面自由空間嘅表演同活動。

苗圃公園係培植唔同樹木同植物嘅試驗場，係愛好樹木同植物嘅朋友嘅一個好去處。公園將會因應生長習性、樹木形態、樹葉嘅形狀、季節性嘅顏色變化，栽種以下四個類別的植物：

* 海濱：種植常見於海岸或濱臨水邊地帶嘅耐鹽植物。
* 林地：種植常見於香港郊外嘅香港原生植物，樹種隨住季節變化展現唔同色彩，樹葉同果實亦各具特色。
* 城市森林：種植耐陰植物，植物樹形優美、分枝茂盛，啲人可以喺樹冠下寬敞嘅空間裏面自由行走，進行各式活動。
* 果林：種植常見於香港同東南亞地區嘅果樹。呢啲果樹建議栽種喺幼樹苗圃，用嚟試驗同教育用途。

發展計劃場地
------

### 戲曲中心

內文：戲曲中心
為戲曲而設嘅世界級表演場地。

### M+

內文：M+
視覺文化博物館，重點展出20至21世紀嘅藝術、設計、建築同影像。

### 西九藝術公園

新嘅藝術公園將成為文化區嘅綠色心臟地帶，種植多種樹木同植物，兼有遼闊嘅草坪畀大眾輕鬆自在噉休憩同享樂。

### 自由空間

自由空間坐落喺西九藝術公園嘅中央位置。呢個場地將為跨界別節目提供一個靈活嘅表演空間。

### 演藝綜合劇場

演藝綜合劇場係一個上演香港同國際優秀舞蹈同戲劇製作嘅頂級表演藝術場地。

出面網頁
----

* 西九文化區官方網站

參考
--

1. ↑  立法會CB(1)161/03-04號文件立法會秘書處 議會事務部1 2003年10月27號
**鍾奕莊家族**，祖籍福建安溪，係個活躍喺香港同星加坡等地嘅家族，族人主要以做生意為主，特別係地產。

家族史
---

家族奠基人鍾奕莊，又叫鍾銘選，1888年喺福建出世，畬族人，最初佢學做珠寶首飾，到1921年，佢去到星加坡做珠寶金飾生意，後來佢嘅生意王國擴張到福建、上海同香港。

戰後，鍾奕莊派咗佢年紀最大嘅幾個仔鍾江海、鍾明輝、鍾正文等喺香港做生意，自己就留守星加坡大本營。鍾奕莊喺星加坡嘅生意旗艦係鴻福機構，最知名嘅地標係國際廣場。

香港方面，鍾江海佢哋喺香港以地產、酒店為主，最為人所知嘅就係創立總統酒店，當時係香港最頂級嘅酒店之一，同時佢哋嘅公司華源置業喺港九各地都起咗唔少住宅，到1965年，佢哋同霍英東，以及一眾地產商成立香港地產建設商會，鍾明輝當時係會董。1965-67年，香港經歷一連串動盪，華源置業亦都受波及，好幾個樓盤都變咗爛尾樓，同章記樓宇發展嘅百嘉新邨就係例子之一。

1970年代，香港股票開始普及，鍾明輝同陳普芬等人合作成立九龍證券交易所（九龍會），第一隻喺九龍會上市嘅股票漢國置業就係鍾氏兄弟旗下嘅公司，全盛時期佢哋有好多間上市公司。喺地產方面，三兄弟各自有自己嘅公司，大佬鍾江海嘅怡華置業；二佬鍾明輝嘅益新置業；四佬鍾正文就有益大發展。鍾江海同鍾明輝因為成日一齊投地，所以佢哋兩間公司合稱「怡華益新」。怡華益新以工廈嘅發展最標青，港九新界都有地盤，鍾江海更加有「工廈大王」嘅美譽，70年代尾，怡華、益新重同新世界、恆隆等地產商合組財團標到幾個地鐵港島線嘅上蓋項目，更有富商形容「佢哋投地好似唔使錢噉」。

到咗1980年代，三兄弟嘅生意開始走下坡，受香港前途問題拖累，地產市道好差，早幾年鍾氏兄弟因為生意擴張得好快，結果周轉唔嚟，要變賣上市旗鑑凱聯酒店股權套現同押畀銀行，而細佬鍾正文重因為同佳寧集團嘅陳松青夾份做生意，後期佳寧案爆發，佢都被拖累。冇幾耐鍾正文嘅益大破產收場，生意失敗嘅佢最後重人間蒸發。與此同時，鍾奕莊三房嘅仔女就喺市場度吸納凱聯嘅股票，後嚟更加將大房嘅一干人踢出董事局，凱聯嘅控制權就由大房轉到三房。

1984年，鍾奕莊喺星架坡過身，總共有3個老婆、16個仔同12個女，星架坡嘅鴻福實業就留畀二房嘅人。

響一連串打擊下，鍾明輝同鍾江海都避走香港，走咗去台灣，幾年之後至返嚟。兩兄弟自此亦沉寂咗唔少。到2000年，鍾江海過身，元配一房人同二房秦蘭鳳就開始為咗遺產打官司，最後仍然係由二房繼承遺產。

近年嚟，家族因為第四代鍾培生嘅出位行為再次為人所知，鍾培生喺2013年成立電子競技公司，被視為香港頭一批推廣電競嘅人，同時佢都係一個YouTuber。佢喺網上成日講一啲出位嘢，重有好多花邊新聞。

2023年，鍾明輝以103歲高齡過身。

另外，鍾家一直都有捐助家鄉，多年嚟都為鄉下起醫院、學校、公路等等設施。

家族樹
---

* 鍾奕莊=Lim, Kiam、林義、林配
	+ 1鍾江海（Kiam，1916-2000）=林美、秦蘭鳳
		- 鍾進財
			* 鍾培杰
			* 鍾培源
		- 鍾寶珊=梁錦濠（離咗婚）
		- 鍾棋偉=龔素霞
		- 鍾仁偉=胡雪儀
			* 鍾培生
		- 鍾英偉=何國馨
	+ 2鍾明輝（Kiam，1920-2023）=葉榮華
		- 鍾賢書
		- 鍾慧書
		- 鍾建書
	+ 3鍾金科
	+ 4鍾正文（Kiam）=白彩華
	+ 5鍾金星=葉寶燈
	+ 6鍾金獅
	+ 7Cheong Kim Kow
	+ 8Cheong Kim Seah （1939-2022）
	+ 9鍾金榜（義，1942-）=朱薇瑾
	+ 10鍾輝煌（配，1947-2022）=湯明露
	+ 11鍾瓊林（配，1949-）=林育遜
	+ 12鍾斌銓（義，1949-）=徐綺玲
	+ 13鍾斌盛（義，1950-）=林碧珠
	+ 14鍾烱輝（配，1953-）=巫惠惠
	+ 15鍾燊南（配，1959-）
	+ 16鍾燊榮（義，1960-）=劉麗娟
	+ 鍾秀卿=林斌
	+ 鍾麗卿=白勝利
	+ 鍾錦卿（義）=陳篤漢
	+ 鍾瑞卿（1952-）=陳子興
	+ 鍾敏卿（配，1954）
	+ 鍾惠卿（義，1952）
	+ 鍾珮卿（義，1954）
	+ 鍾瑜卿
	+ 另外重有4個女
1940 年代美國一個牌，用白頭海鵰（美國代表性嘅動物）為名保護森林。
**旗艦物種**（粵拼：kei4 laam6 mat6 zung2；英文：**flagship species**）係生態保育上嘅一個概念，指一啲受人類歡迎嘅生物物種，可以用嚟保護周邊嘅物種。

舉例說明，想像家陣有位生態學家想搞生態保育，佢需要保育幾種物種嘅蛇同蜘蛛，因為呢幾種物種有重要嘅生態價值（例如係會捕食某啲害蟲）；但呢位生態學家心知，一般人普遍都唔鍾意蛇同蜘蛛，又唔似得生態學家噉理解到呢啲蛇同蜘蛛嘅生態價值，所以如果佢用「保護啲蛇同蜘蛛」為名搞生態保育嘅話，應該難吸引啲人捐錢；不過咁啱得咁橋，呢啲蛇同蜘蛛住嗰笪地有一種好靚、好得人鍾意嘅蝴蝶；於是位生態學家就改吓個做法，以「保護靚靚蝴蝶」為名搞生態保育，等啲人樂意啲捐錢；喺呢種情況下，嗰種蝴蝶就係一種旗艦物種－受人鍾意、可以攞嚟做宣傳嘅物種，畀生態學家攞嚟保護啲唔受人歡迎（但可能好重要）嘅物種。

睇埋
--

* 吉祥物
* 宣傳
* 同理心
* 可愛

引述
--

1. ↑  Fallon, Candace; Hoyle, Sarah; Lewis, Sara; et al. (2019). "Conserving the Jewels of the Night: Guidelines for Protecting Fireflies in the United States and Canada" (PDF). *The Xerces Society for Invertebrate Conservation*. Portland, Oregon. Retrieved 23 June 2021.

|  |  |
| --- | --- |
|  | 呢篇同生物學相關係楔位文。歡迎幫維基百科擴寫佢。睇 • 論 • 改 • 歷 |
**鄧湤鉮**（**Seasun Tang**，1994年—），又叫**鄧思宸**，原名**鄧寶怡**（**Givanna Tang**），係內地一間宣傳抗衰老產品的行銷人員
。2017年2月，佢上無綫節目《有樓萬事足》嗰陣爆出好多驚人言論而出名，畀網民封做「拜金港女」。

底細
--

鄧寶怡嚟自單親家庭，曾經同阿媽住奧海城。小學就讀路德會呂祥光小學（中文：路德會呂祥光小學）、並喺路德會呂明才中學（中文：路德會呂明才中學）高中畢業。佢2011年嗰時經朋友介紹，用半工讀方式入咗公關行業。佢2013年先後參加過中華文化小姐（嗰屆冠軍係胡嘉盈）同國際旅遊小姐（嗰屆冠軍係鄺芷凡），但都攞唔到獎，不過就有機會同國際旅遊小姐搞手卓能集團主席趙世曾同住過「趙苑」。

2017年2月，鄧寶怡用Seasun（鄧湤鉮）呢個名上咗無綫電視探討置業嘅節目《有樓萬事足》，發表好多出位言論，金句包括「**有樓有高潮**」、「**冇樓咪白撞**」、「**公猴愛洞穴**」等等，引起香港觀眾廣泛討論。節目出街後，有一輯疑似佢嘅性感相喺網上流傳，不過佢話唔係自己嚟嘅。2018年，佢接拍改編自李宗瑞迷姦案嘅中國電影《有罪》，有裸露演出。

演出
--

### 電視節目（無綫電視）

* 2017年：《有樓萬事足》（被訪者）

### 電影

* 2018年：《有罪》

### 書藉

* Bubble寫真月刊Vol.063

參考
--

1. 1 2  愛樓港女Seasun住過趙世曾大宅　17歲做公關兼任珠寶模特兒
2. ↑  「有樓有高潮」Seasun狂跌watt　發福後封胸打扮超樸素 香港01
3. ↑  〈拜金港女Seasun 住過趙世曾豪宅〉. 原著喺2017年2月19號歸檔. 喺2017年2月21號搵到.
4. 1 2  〈趙世曾選美獵艷　港女同居唔俾嘴〉. 原著喺2017年2月19號歸檔. 喺2017年2月21號搵到.
5. 1 2  【有樓萬事足】Seasun私影性感照瘋傳　自稱遭人誹謗：唔係我嚟！
6. ↑  Bubble寫真月刊Vol.063
**加拿大國籍法**訂明一個人成為加拿大國民嘅條件，目前嘅國籍法係建基於《1976年公民身份法》，喺1977年2月15日生效，適用於加拿大所有省份同地區。

除咗少數例外情況，幾乎所有喺加拿大出生嘅人都喺出生時自動成為公民。 外國公民喺加拿大居住至少三年之後，持有永久居留權並精通英語或法語之後，可以入籍。

加拿大由幾個前英國殖民地組成，早前嘅居民係英籍人士。 1867年起，加拿大逐漸從英國獲得自治權。1947年，加拿大正式制訂獨立於英國嘅公民身份，並喺1977年取消英籍人士嘅特殊入籍政策。 不過今日嘅加拿大公民仍然可以透過英聯邦公民嘅身份喺英國選舉中投票並擔任公職。

歷史
--

### 1947年前

1947年前，加拿大並無獨立嘅國籍法。即使加拿大喺1867年成為自治領，大英帝國內嘅國籍問題仍然係由英國管理。1911年大英帝國會議成為轉捩點，會議嘅共識——帝國國籍係適用於帝國內嘅統一國籍，而每個自治領有權制訂當地國籍。《1914年英國國籍及外國人地位法令》令帝國歸化適用於自治領以外嘅殖民地，而自治領可以自行決定係咪採用呢項歸化措施。隨後加拿大通過《1914年歸化法令》，容許喺加拿大住滿五年嘅外國人歸化成英籍人士。

「加拿大公民」一詞最早出現喺《1910年移民法令》，加拿大公民嘅定義係喺加拿大出生、定居或歸化嘅英籍人士。《1910年加拿大國民法令》創立「加拿大國民」，將有關嘅國籍身份擴展至加拿大公民嘅妻子以及男性公民喺海外出生嘅子女。不過上述身份只係作為英籍人士嘅子類別。

### 1947年起

除住加拿大參與第二次世界大戰，加拿大人對主權國地位嘅渴求與日俱增，同時間社會各個民族嘅衝突變得緊張。於是政府推出《1947年加拿大公民身份法令》，創建獨立於英籍人士嘅加拿大公民身份，提供獨立主權國嘅象徵，並希望透過加拿大人嘅共同身份緩和民族衝突。

隨住加英關係改變，加拿大喺70年代開始逐步廢除英籍人士嘅特權，如投票權。《1976公民身份法令》將英籍人士嘅身份排除喺加拿大法律之外，唔再賦予英籍人士入籍加拿大嘅特權。 同時間，英國亦審視其國籍法，《1981年英國國籍法令》將英籍人士嘅定義收窄，唔再視為等同於英聯邦公民。其後，加拿大公民可以憑籍英聯邦公民嘅身份喺英國投票同擔任公職。

取得
--

《1976公民身份法令》下，加拿大公民可以透過以下途徑取得：

* 喺加拿大出生（除非父母雙方都不是公民或永久居民，並且父母任何一方是外國政府的代表、其僱員或任何被授予外交特權或豁免權的人）
* 喺海外出生且父或母為加拿大籍
* 喺加拿大居住滿三年
* 1947年以前因婚姻而喪失英籍人士身份嘅婦女
* 喺1977年2月15日之前根據該法令推遲外國出生登記（該規定於2004年8月14日廢除）。

法令第8條規定，喺加拿大境外出生嘅人士，而父母都係透過境外出生而成為加拿大公民，除非同加拿大有特定聯繫並申請保留加拿大公民身份，否則會喺28嵗時其公民身份。 歸化人士喺境外出生的子女唔受第8條規定嘅約束；1977年2月15日之前出生嘅任何人都唔受約束。

### 日裔人士

根據1988年嘅賠償協議，任何喺1941年至1949年期間被驅逐出境或被註銷國籍嘅日裔人士及其後代都有資格取得公民身份。

### 王室成員

雖然加拿大君主長居英國，但仍被視為加拿大人而非外國人，唯現行法律並無有關君主同其他王室成員取得加拿大籍嘅條文。

參考
--

1. ↑  "Immigration Act, 1869". *Canadian Museum of Immigration at Pier 21*.`{{cite web}}`: CS1 maint: url-status (link)
2. ↑  "Naturalization Act, 1914". *Canadian Museum of Immigration at Pier 21*.`{{cite web}}`: CS1 maint: url-status (link)
3. ↑  "Immigration Act, 1910". *Canadian Museum of Immigration at Pier 21*.`{{cite web}}`: CS1 maint: url-status (link)
4. ↑  "Canadian Citizenship Act, 1947". *Canadian Museum of Immigration at Pier 21*.`{{cite web}}`: CS1 maint: url-status (link)
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
*魯國彈咗來呢度。如果想睇其他魯國，睇魯國 (搞清楚)。*
**魯**（粵拼：lou5）係周諸侯國，位置約莫家下中國山東曲埠一帶，諸侯之中，屬於侯國，所以君主係魯侯。

周武王姬發初立分封諸侯，分魯畀周公姬旦。但實際上魯地響商民之手，所以姬旦並未就國，而且姬旦係王室要人，留守響鎬京。周成王姬誦繼位，有三監之亂姬旦平亂後，聯同姬誦同召公姬奭先後東征，周勢力先至深入東面商民之地。而姬旦就封佢個大仔姬伯禽，響商民舊國奄笪地就國。

出名嘅歷史人物
-------

* 曹沫
* 曹劌
* 三桓
	+ 慶父
	+ 孟穆伯
	+ 孟獻子
	+ 孟莊子
	+ 孟孝伯
	+ 孟僖子
	+ 孟懿子
	+ 季友
	+ 季孫行父
	+ 季孫宿
	+ 季孫意如
	+ 季孫斯
	+ 季孫肥
	+ 叔牙
	+ 公孫茲
	+ 叔孫得臣
	+ 叔孫僑如
	+ 叔孫豹
	+ 叔孫婼
	+ 叔孫不敢
	+ 叔孫州仇
* 陽虎
* 展氏
	+ 柳下惠
* 臧孫氏
	+ 臧文仲
	+ 臧武仲
* 公子益師
* 公子彄
* 公子翬
* 公子結
* 公子買
* 襄仲（東門氏）
* 叔弓
* 叔梁紇
* 孔子
* 墨子
* 魯班
* 公儀休
* 項羽
* 梓慎

| * 睇
* 傾
* 改
中國春秋諸侯列國 |
| --- |
| 春秋五霸 | 齊桓公  · 晉文公  · 楚莊王  · 吳王闔閭  · 越王勾踐（部分史料認爲秦穆公同宋襄公入列到五霸，代替咗闔閭同勾踐） |
| 強國 | 魯  · 宋  · 燕  · 吳  · 越  · 衞  · 鄭  · 齊（姜齊同田齊）  · 晉  · 陳  · 秦  · 蔡  · 楚 |
| 地方上主要諸侯國 | 

|  |  |
| --- | --- |
| 山東一帶 | 齊（姜齊同田齊）  · 魯  · 滕  · 郕  · 曹  · 紀  · 鄅  · 莒  · 邾  · 郯 |
| 河南一帶 | 鄭  · 宋  · 衞  · 陳  · 蔡  · 許  · 申  · 東虢  · 蘇  · 杞  · 蔣  · 呂  · 唐 |
| 山西一帶 | 晉  · 西虢  · 北虢  · 虞  · 賈 |
| 陝西一帶 | 秦  · 梁  · 毛 |
| 湖北一帶 | 楚  · 隨  · 那  · 鄧  · 權  · 鄖  · 絞 |
| 河北、遼寧一帶 | 燕  · 中山  · 邢  · 單  · 孤竹 |
| 四川一帶 | 巴  · 蜀 |
| 江蘇、浙江、安徽一帶 | 吳  · 越 |

 |
| 其他諸侯國 | 郜  · 霍  · 鞏  · 萊  · 凡  · 召  · 郇  · 息  · 雍  · 邘  · 原  · 魏  · 應  · 胙  · 祭  · 鄫  · 酆  · 畢  · 鄶 |

| * 睇
* 傾
* 改
魯國君 |
| --- |
| 世系 |
| 
* 伯禽
* 魯考公
* 魯煬公
* 魯幽公
* 魯魏公
* 魯厲公
* 魯獻公
* 魯真公
* 魯武公
* 魯懿公
* 伯禦
* 魯孝公
* 魯惠公
* 魯隱公
* 魯桓公
* 魯莊公
* 子般
* 魯閔公
* 魯僖公
* 魯文公
* 魯宣公
* 魯成公
* 魯襄公
* 子野
* 魯昭公
* 魯定公
* 魯哀公
* 魯悼公
* 魯元公
* 魯穆公
* 魯共公
* 魯康公
* 魯景公
* 魯平公
* 魯文公
* 魯頃公

 |
**哥迪奧·比沙路**（**Claudio Pizarro**，1978年10月3號—）係秘魯足球員，秘魯足球代表隊嘅成員，效力德國甲組足球聯賽嘅雲達不萊梅。

生平
--

### 球會

比沙路嘅職業生涯喺秘魯北部嘅比斯基洛競技開始，1997年加盟利馬聯。其間佢協助球隊攞到秘魯秋季聯賽冠軍。由於佢喺球隊表現出色，吸引咗一啲歐洲大球會同埋南美著名球隊嘅注意。

1999年，比沙路轉到德國加盟德甲球會雲達不萊梅。佢身體條件好，頭槌技術出色，喺德甲保持著極高嘅入球率。喺2000-01年球季，關於比沙路轉會嘅消息甚囂塵上，牽涉球會包括國內嘅拜仁慕尼黑，以至西班牙兩支超級球會皇家馬德里同埋巴塞隆拿。最後比沙路喺2001年6月7號選擇轉投拜仁慕尼黑。

喺拜仁慕尼黑，比沙路總共出場229次入97球，係典型嘅高效率前鋒。喺期間佢贏過三屆德甲冠軍（2002-03、2004-05、2005-06），成績超越咗喺雲達不萊梅嘅時候。喺2007年5月19號，球會喺2006-07年球季最後一場聯賽，比沙路入咗個人喺德甲嘅第100球。呢場亦係比沙路最後一次為拜仁上陣，因為喺第二日（2007年5月20號），拜仁宣佈比沙路會離隊。

比沙路喺離開拜仁之後受到多間球會嘅斟介，最後喺2007年6月1號以免費轉會形式，加盟英超嘅新興勢力車路士，簽約四年去到2011年6月。期間佢會獲得500萬美金嘅年薪
。

2008年8月15號，比沙路被外借到雲達不萊梅，為期一年。

2009年8月18號，比沙路以500萬歐元正式加盟雲達不萊梅，簽約三年。

### 國際賽

比沙路早喺1999年已經入選秘魯足球代表隊，係秘魯足球代表隊隊長。由於國家隊實力有限，比沙路未出席過任何世界盃嘅賽事，而多喺美洲國家盃上比賽。最近一次隨隊出賽係2007年度嘅美洲盃。比沙路希望代表國家出征2010年FIFA世界盃嘅外圍賽，但同原主教練拿華路不和。佢話佢同國家隊新任教練祖利奧施撒（Julio César Uribe）之間唔存在隔閡。

參考
--


維基同享有多媒體嘅嘢：  
**Claudio Pizarro**

1. ↑  "Hargreaves set to seal Manchester United deal". FCBayern. 2007-05-20. 喺2007-06-01搵到.
2. ↑  "Pizarro is second summer signing". ChelseaFC. 2007-06-01. 喺2007-06-01搵到.
3. ↑  ""Quiero ganar la Champions League con el Chelsea", dice Pizarro luego de firmar contrato por cuatro años". ElComercioPeru. 2007-06-01. 原著喺2007-06-03歸檔. 喺2007-06-01搵到.
4. ↑  "Chelsea's Pizarro rejoins Bremen" (英文). BBC Sport. 2009-08-18. 喺2009-08-18搵到.

|  |  |
| --- | --- |
| 權威控制 | 
* VIAF: 665145857937223021505
* GND: 1188054198

 |
李山海
**李山海**（韓文：이산해；1539年7月20號—1609年8月23號），字**汝受**、號**鵝溪**、**終南睡翁**、竹皮翁、枾村居士、諡號**文忠**，係大朝鮮國中期文臣、政治人、儒學者、畵家、性理學思想家。東人黨黨員、北人黨嘅首任黨首。係李氏朝鮮前期嘅四六臣嘅一人李塏嘅從4代孫、土亭秘訣嘅著者土亭 李之函嘅姪子。

他係名'山海'之父李之蕃嘅大靑使臣北京行中夢見山海關后取作名。

生涯
--

1561年科舉及第、1575年東人黨嘅昌黨參加嘅1591年東人黨嘅南北人黨分黨東人黨嘅他係北人昌黨、任首任黨首。

累次弘文館, 藝文館官職歷 1580年 兵曹參判、刑曹判書、吏曹判書等歷官至弘文館藝文館大提學。

1590年到1591年，1592年，1600年到1602年再做領議政（李氏朝鮮的首相）歷。

著作
--

* 鵝溪集
* 鵝溪遺稿

### 作品

* 梅月堂集序文
* 精忠錄序文
* 諺文解小學嘅拔文
* 趙靜庵光祖墓碑銘
* 李彦迪墓碑銘
* 李彦迪神道碑銘
* 宣宗昭慶大王墓誌文
* 盧珝神道碑銘
* 李穉墓碑銘
* 處士崔櫟墓碑銘
* 任國老墓誌銘
* 任蒙正墓誌銘
* 山水墨圖

參考
--

**版Template:Reflist/styles.css無内容。**

出面網頁
----

* 
* 李山海（韓文）
* 李山海:Daum（韓文）



|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |
座標: 25°2′0″N 121°33′0″E﻿ / ﻿25.03333°N 121.55000°E﻿ / 25.03333; 121.55000
**臺北**（粵拼：toi4 bak1），意思係「臺灣之北」，本來係指台灣北部地區，後來淨係用喺都市上嘅「臺北」。

一般嚟講，**臺北**呢個稱呼跟住時代轉變，而有唔同嘅包含範圍。20世紀初之前，臺北嘅聚落範圍只包含所謂嘅「三市街」──艋舺、大稻埕以及臺北城，即係家下嘅臺北舊城區；即使係1960年代所指嘅「臺北」，依然係狹義稱呼包括大安區，松山區，大同區，信義區，中正區，中山區同埋萬華區在內嘅臺北市舊市區。但係由於舊城區逐漸沒落，商業重心同埋市政核心東移，以及大量來自臺灣中南部嘅外來人口聚居喺周圍衛星市鎮，今日稱**臺北**嘅意義，有時泛指包含臺北市與臺北縣、基隆市在內嘅**大臺北地區**。不過就行政區劃嚟講，「臺北」通常係指臺北市。

**臺北**可以係指：

* 臺北市
* 新北市，即係以前嘅「臺北縣」
* **大臺北地區**，包括臺北市同埋臺北縣
* **臺北都會區**，包括臺北市、臺北縣、基隆市同埋桃園市
* 北臺灣，即臺灣北部地區，包括基隆市、新北市、臺北市、桃園市、新竹縣、新竹市、苗栗縣以及宜蘭縣。但更常用嘅名係**北台灣**或者**北部**；
* 臺北城，又叫**臺北府城**，清朝喺**臺北**建立嘅古城。

|  |  |
| --- | --- |
|  | 呢一版係幫手搞清楚個意思——喺度列嗮啲同名異義辭。如果你係由某版嘅內部連結而嚟到呢頁，唔該順手將嗰支內部連結指返啱。 |
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 富景花園 |  |

 |
| 無相 |
| 地區 | 東區 |
| 類型 | 私人機構參建居屋 |
| 入伙年期 | 1993年 |
| 樓宇座數 | 11 |
| 單位數目 | 3240 |
| 面積呎數 | 470 - 650 呎(ft²) |
| 伙數 | 唔知 |
| 居民 | 唔知 |
| 網站 | 富景花園 |

**富景花園**係香港房屋委員會同其士集團一齊起嘅居者有其屋，喺香港柴灣小西灣小西灣道18號，位置前身係英軍情報中心，喺1993年起好，成個屋苑總面積係352,928平方呎，屬於第十三期丙、十四期甲出售居屋，喺1993年3月開始入伙。隔籬嘅屋苑有富怡花園、富欣花園同埋藍灣半島。屋苑嘅管理公司係其士富居物業管理有限公司。

屋苑資料
----

### 樓宇

富景花園總共有11棟樓，3240個單位，分兩期起，第1棟至第6棟喺1993年起好，每棟有29層，而第7座至第11棟喺之後一年起好，每棟有30層。

### 設施

富景花園有以下嘅設施：

* 一間幼稚園
* 商場（135個商舖，總面積27,609平方呎）
* 停車場（405個私家車位，28個雙電單車位）
* 運動設施（籃球場、緩跑徑、健身設施同兒童遊樂場等）

參考資料
----

**版Template:Reflist/styles.css無内容。**

1. ↑  小西灣

* 香港房屋委員會：富景花園
* 屋邨網站
**毛奇齡**（1623年—1716年），字**大可**，又字**於一**，號**西河**，又號**河右**、**初晴**、**晚晴**，係明末清初時，中國浙江蕭山人。

屋企
--

毛奇齡係毛萬齡細佬。

平生
--

### 早年

細個好鬼叻，十三歲就應童子試，主考官陳子龍見佢咁後生，就講笑咁講：「黄毛未退，亦來應試？」毛奇齡就答返佢：「鵠飛有待，此振先聲。」，在場各人都嚇咗嚇。之後清兵南下，佢同沈禹錫、蔡仲光、包秉德避兵深山，起土室讀書，講過：「元明以來無學人，學人之絕斯三百年矣。」

### 入仕

康熙十八年（1679年）舉博學鴻儒，授翰林院檢討，充史館纂修。康熙二十四年（1685年），任會試同考官，康熙二十六年（1687年）因為兩膝腫脹，關節僵硬，辭職歸隱。

### 退隠

佢退隠後住響杭州竹竿巷，大佬毛萬齡屋企。佢由此專心著述。

康熙五十五年（1716年）病逝，葬響蕭山北乾後浦攤。

思想
--

毛奇齡唔中意朱熹理學，反對朱熹理學。佢的弟子收集佢舊文，好似編撰《四書改錯》以攻擊朱熹《四書集注》。重有寫過《古文尚書寃詞》，《尚書廣聽錄》，《舜典補亡》。佢又寫咗部《仲氏易》，將宋人講《易經》推翻。毛奇齡認為周敦頤個《太極圖》，係來自道佛獻。又寫過《湘湖水利志》三卷、《蕭山縣縣志刊誤》三卷等。

注
-

**版Template:Reflist/styles.css無内容。**

1. ↑  毛奇齡：《太極圖說遺議》
長豬仔包
短豬仔包
**豬仔包**係一種港式麵包，被認為係長條型法國麵包嘅短版本，又叫**短法包**，佢嘅味道同質感有相似上嘅地方，但唔係完全一樣。雖然佢叫做「豬仔」，但實際並無任何豬肉成份，亦無任何餡。常見喺香港同澳門嘅麵包舖同茶餐廳。

豬仔包呈橢圓形，佢嘅外型同豬仔有啲似，所以得到咁嘅名。傳統上，豬仔包可以按表面嘅鬆脆程度同硬度分為「硬豬仔包」同「軟豬仔包」；亦可以根據佢嘅味道而分為「甜豬仔包」同「鹹豬仔包」。

食法
--

鮮牛蛋包
除咗法式食法之外，豬仔包重有好多種食法，例如澳門著名嘅豬扒包，就係用豬仔包夾住一塊炸豬扒而成，而**奶油豬仔包**就係源自奶油多士，以經烤焗至香脆嘅豬仔包，搽上煉奶同牛油，亦係一種常見嘅食法。

奶油豬仔包
-----

內文：奶油豬
**奶油豬仔包**，又叫**奶油豬**、**奶油脆豬**。係蛻變自奶油多士，澳門豬仔包加牛油同煉奶就得。

參考
--

* 維琪的遊戲筆記 香港吃吃吃–第三站:蘭芳園
* 試飲試食 即叫即製 大快朵頤 中秋美食嘉年華連場競食
* 葡國美食新蒲點(圖)

| * 睇
* 傾
* 改
香港包 |
| --- |
| 
* 牛肉包
* 雞尾包
* 奶油包
* 腿蛋包
* 花生醬包
* 豬仔包
* 菠蘿包
* 腸仔包
* 吞拿魚包
* 叉燒餐包
* 墨西哥包
* 椰檳
* 豬扒包

 |
呢篇文講莎士比亞寫嘅悲劇。搵緊用佢改編嘅芭蕾舞劇嘅話，請睇「**羅密歐與朱麗葉 (芭蕾舞劇)**」。

畫咗羅密歐與朱麗葉嘅畫
《**羅密歐與朱麗葉**》（英文：Romeo and Juliet）係莎士比亞所寫嘅一齣以愛情為主線嘅悲劇，喺1957年首演嘅百老匯音樂劇《夢斷城西》係由佢改編而成。

劇中最為人所熟悉嘅對白就係由朱麗葉所講：「羅密歐呀！羅密歐！點解你要係羅密歐？」（O Romeo, Romeo! wherefore art thou Romeo?）。

故事大綱
----

### 第一幕

**第一場　維羅納嘅戶外地方**　羅密歐屋企嘅下人同茱麗葉屋企嘅下人狹路相逢，重打起上嚟。  

**第二場　喺條街度**　凱普萊嘅侄女係當時公認嘅靚女，將會參加凱普萊大宅嘅舞會，喺卞伏里奧慫恿之下，羅蜜歐決定要去結識個女仔。  

**第三場　茱麗葉屋企嘅一間房**　凱普萊夫人話畀茱麗葉知，巴里斯將會參加個舞會，如果佢覺得合眼緣，可以畀佢哋結婚。  

**第四場　喺條街度**　個舞會當晚，羅密歐、萬邱西奧同埋卞伏里奧搵機會混入凱普萊大宅，參加舞會。  

**第五場　茱麗葉屋企嘅一個大廳**　喺個舞會度，羅密歐同茱麗葉一見鍾情。  

### 第二幕

**第一場　凱普萊大宅嘅果園圍牆外面嘅小徑**　羅密歐爬牆潛入凱普萊大宅嘅果園。  

**第二場　凱普萊大宅果園**　羅密歐私會茱麗葉，互相表白，重決定要第二日結婚。  

**第三場　勞倫斯嘅教堂休息室**　羅密歐搵勞倫斯幫佢同茱麗葉證婚。  

**第四場　喺條街度**　羅蜜歐委託奶媽將佢嘅結婚嘅計劃，話畀茱麗葉知。  

**第五場　凱普萊大宅嘅果園**　奶媽幫羅密歐通風報信，叫茱麗葉去勞倫斯嘅休息室。  

**第六場　勞倫斯嘅教堂休息室**　由勞倫斯證婚，羅密歐同茱麗葉結成夫婦。  

### 第三幕

**第一場　公眾地方**　萬邱西奧同泰保爾決鬥時被殺，羅密歐為佢報仇殺死太保爾，結果親王下令放逐羅密歐。  

**第二場　凱普萊大宅嘅果園**　奶媽答應茱麗葉嘅請求，帶羅密歐嚟同佢道別。  

**第三場　勞倫斯嘅教堂休息室**　奶媽同勞倫斯一齊鼓勵羅密歐，要佢離開前搵茱麗葉道別。  

**第四場　凱普萊大宅**　凱普萊答應巴里斯嘅提親，佢可以喺嚟緊嘅星期四同茱麗葉結婚。  

**第五場　凱普萊大宅嘅果園**　羅密歐同茱麗葉道別。  

### 第四幕

**第一場　勞倫斯嘅教堂休息室**　茱麗葉當然唔可以同巴里斯結婚，佢搵勞倫斯幫手，勞倫斯畀咗一樽假死藥佢，同埋答應叫約翰送信畀羅密歐，講畀羅密歐知佢哋嘅計劃。  

**第二場　凱普萊大宅**　凱普萊命令茱麗葉必須喺星期四同巴里斯結婚。  

**第三場　茱麗葉嘅睡房**　茱麗葉敷衍凱普萊夫人，佢第二日會去結婚，想早啲休息。喺所有人走咗後，佢就飲咗樽假死藥。  

**第四場　凱普萊大宅**　大宅嘅所有人忙住準備婚禮。  

**第五場　茱麗葉嘅睡房**　茱麗葉嘅屋企人發現佢死咗，所有人都好傷心。佢哋隨即將茱麗葉送去墳場下葬。  

### 第五幕

**第一場　曼切華嘅街頭**　羅密歐嘅下人將茱麗葉嘅死訊帶到曼切華（英文：Mantua），令佢傷心欲絕。  

**第二場　勞倫斯嘅教堂休息室**　勞倫斯發覺約翰未將佢封信帶畀羅密歐，要喺茱麗葉醒番前趕去墳場。  

**第三場　凱普萊家族嘅教會墳場**　羅密歐喺墳場遇到巴里斯，爭執起嚟，將佢殺咗之後，重服毒自殺。茱麗葉嘅假死藥效力過咗，醒番後見到羅密歐嘅屍體，萬念俱灰，用羅密歐把匕首嚟自殺。

角色
--

**羅密歐屋企**

* **羅密歐**（Romeo）
* **蒙太裘**（Montague）係羅密歐嘅阿爸。
* **蒙太裘夫人**（Lady Montague）係羅密歐嘅阿媽。
* **卞伏里奧**（Benvolio）係羅密歐嘅堂哥兼好友。
* **利菲亞**（Balthasar）係服侍羅密歐嘅下人。
* **亞伯蘭**（Abram）係羅密歐屋企嘅下人。

**朱麗葉屋企**

* **朱麗葉**（Juliet）
* **凱普萊**（Capulet）係朱麗葉嘅阿爸。
* **凱普萊夫人**（Lady Capulet）係朱麗葉嘅阿媽。
* **泰保爾**（Tybalt）係朱麗葉嘅表哥。
* **奶媽**（Nurse）係朱麗葉嘅近身下人兼親信。
* **彼得**（Peter）係朱麗葉屋企嘅下人。
* **森信**（Sampson）係朱麗葉屋企嘅下人。
* **格哥利**（Gregory）係朱麗葉屋企嘅下人。

**其他角色**

* **親王**（Prince）係維羅納嘅統治者。
* **萬邱西奧**（Mercutio）係皇室成員，亦係羅密歐嘅好友。
* **巴里斯**（Paris）係皇室成員，佢想娶朱麗葉做老婆。
* **勞倫斯**（Friar Lawrence）同羅密歐朱麗葉秘密證婚嘅神父。
* **約翰**（Friar John）幫勞倫斯送信畀羅密歐。
* **賣藥嘅人**（Apothecary）賣毒藥畀羅密歐嘅人。
* **市民**（Citizen）幾個
* **下人**（Servant）幾個
* **樂師**（Musician）幾個
* **侍衛**（Guard）幾個

粵語演出
----

### 1980年

日期：1980年7月31號至8月10號  

地點：香港大會堂劇院  

主辦：市政局、香港話劇團  

導演：格蓮‧華霍（英文：Glen Walford）  

製作設計：雲蒂‧布烈治（英文：Wendy Bridges）  

燈光設計：陸柏利（英文：Barry Noakes）  

音樂總監：方錦源  

編舞編排：黃淑珍  

演員：蕭國強（飾演羅密歐）、羅冠蘭（飾演朱麗葉）、張悅鍾（飾演蒙太裘）、陳麗卿（飾演蒙太裘夫人）、利永鍚（飾演凱普萊）、李劍芝（飾演凱普萊夫人）、黃美蘭（飾演奶媽）、羅雲（飾演親王）、黃浩義（飾演萬邱西奧）、何文蔚（飾演巴里斯）

### 2004年

日期：2004年3月12號至13號  

地點：香港演藝學院歌劇院  

主辦：香港演藝學院  

導演：蔣維國  

翻譯：廖梅姬  

編舞：高家霖  

佈景設計：陳雅君  

服裝設計：倫希文  

燈光設計：張國永  

音響設計：鄧志勇  

作曲：許樂民  

演員：鄭嘉俊、張狄鳴、郭兆龍、李趣慧、李冰蘭、彭雁玲、蘇迪輝、曾慕雪、王君傑、庾春鳳

參考
--

1. ↑  〈Romeo & Juliet = 羅密歐與茱麗葉〉. 香港公共圖書館. 1980-07-31. 喺2018-03-14搵到.話劇場刋
2. ↑  〈羅密歐與朱麗葉〉. 香港演藝學院. 2004-03-12. 原著喺2020-03-28歸檔. 喺2018-03-14搵到.

出面網頁
----

* *The Tragedy of Romeo and Juliet by William Shakespeare*. Project Gutenberg. 喺2018-03-15搵到.英文劇本
**俗字**（粵拼：zuk6 zi6）係個中文字嘅其中一種寫法。俗也皆因係一般人嘅寫法，而係相對於正字嚟講。而粵語，有啲字耐冇人寫或者貪方便，就用個同音字代咗，成為俗寫，好似【重】俗寫成【仲】。

粵文例子
----

|  |  |
| --- | --- |
| 正寫 | 俗寫 |
| 爲 | 為 |
| 蟁／螡 | 蚊 |
| 敎 | 教 |
| 卽 | 即 |
| 旣 | 既 |
| 靑 | 青 |
| 衞 | 衛 |
| 眞 | 真 |
| 竝 | 並 |
| 研 | 硏 |
| 喫 | 吃 |
| 纔 | 才 |

粵語情況
----

好似廿一世紀初粵語噉地位低嘅語言有一種特徵，就係往往缺乏標準化。有唔少語言都經過咗標準化嘅過程，會有政府提供資源制定同教授「標準讀音」同「標準寫法」，但係包括粵語在內嘅好多語言都缺少咗呢樣嘢；噉就會引致一類問題，就係啲使用者對於「呢隻呢隻口語會講嘅字詞，要點樣寫呢？」呢條問題冇共識，例如响廿一世紀初嘅粵語書寫當中，**啲**成日會畀人寫咗做 **d** 噉，又有好多口語字詞係啲人識講唔識寫嘅，好似係

|  |  |  |
| --- | --- | --- |
| **粵拼** | **漢字寫法** | **例句** |
| Ham6 baang6 laang6 | 冚唪唥 | 落堂鐘一響，啲學生冚唪唥跑晒出班房外面。 |
| Ung2 | 㧬 | 斯薛佛斯佢重複又重複噉㧬嚿石頭上山。 |
| Ap1 | 噏 | 阿蟲佢份人，一向都係隨口噏當秘笈嘅。 |

睇埋
--

* 低資源語言
**癌症研究**ngaam4 zing3 jin4 gau3（英文：**cancer research**）顧名思義係指對癌症嘅研究，包括剖析癌症嘅成因，仲有係協助防治、診斷同醫癌症。

數據分析
----

內文：生還分析
癌症研究出嗮名會用生還分析（survival analysis）呢種統計分析技術。

舉個簡單例子：想像家吓有位癌症研究者想研究某隻肝癌；佢想知解答「有邊啲因素會影響病人生存到幾耐？」呢條問題，於是佢就去搵咗大拃醫療數據（input）返嚟，啲數據描述咗 500 位有嗰隻肝癌嘅病人，包括每位病人生存咗幾耐，以及嗰位病人嘅各種因素（簡單嘅有性別同年紀）呀噉；跟住佢可以將啲數據畫做圖，當中

* X 軸做時間
* Y 軸做「仲有幾多 % 嘅病人仲生存緊」（proportion surviving）

得出下圖噉嘅圖。

最基本嗰隻生還分析做嘅，就係（用電腦）計大拃數，務求搵出

* 啲病人生存幾耐，同埋
* 研究者指定嘅因素

兩者之間有乜關係（output），例如指定嘅因素係「受咗邊隻療法」－想像將病人分「接受咗療法 A 嘅病人」同「接受咗療法 B 嘅病人」兩組，同兩組各自噉畫條線，研究者可以靠住生還分析計嘅數比較兩條線（詳情可以睇下面 log-rank 測試），得知「接受咗療法 A 嘅病人，會唔會生存得耐過接受咗療法 B 嗰啲？」噉嘅資訊。呢啲研究會幫到醫療工作者思考點樣更有效噉照料同醫啲病人。

生還分析用嘅數據可以用上圖噉嘅生命表（life table）嚟表示；生命表會包含以下呢啲資訊－  

**time**：有最少一件終結事件（死亡）發生嗰啲時間點；  

**n.risk**：嗰點時間到之前嗰剎那「有風險嘅個體」嘅數量，當中「有風險」係指嗰個個體仲未經歷終結事件，而且响嗰個時間點之前或者嗰時冇出現刪失（睇下面）；  

**n.event**：嗰點時間有幾多個個體經歷終結事件；  

**survival**：淨低幾多 % 嘅個體未經歷終結事件；  

**std.err**：估計生還率嘅標準誤差；**CI**：信心區間。

睇埋
--

* 生還分析

攷
-

1. ↑  Wang, J. H. Changchien, C. S. Hu, T. H. Lee, C. M. Kee, K. M. Lin, C. Y. ... & Lu, S. N. (2008). The efficacy of treatment schedules according to Barcelona Clinic Liver Cancer staging for hepatocellular carcinoma-Survival analysis of 3892 patients. *European journal of cancer*, 44(7), 1000-1006.
2. ↑  De Angelis, R. Capocaccia, R. Hakulinen, T. Soderman, B. & Verdecchia, A. (1999). Mixture models for cancer survival analysis: application to population‐based data with covariates. *Statistics in medicine*, 18(4), 441-454.

拎
-

* Cancer Genome Anatomy Project @ The NIH.
* The Integrative Cancer Biology Program @ National Cancer Institute.
一本《白雪公主》故仔書嘅插圖；依幅插圖描繪王子望住玻璃棺材裏面嘅白雪公主。
呢幅插圖描繪嘅，係著名仙子故事《著長靴嘅貓》。
一本 19 世紀嘅書入面有幅插圖，描繪幾種昆蟲係咩樣－動物嘅樣就噉用文字好難表達，用插圖就清楚好多。
**插圖**（粵拼：caap3 tou4；英文：**illustration**），又叫**插****畫**waa2，係一種圖畫，重點特徵係用嚟將文字性質嘅內容表達出嚟，當中「文字性質嘅內容」可能係各種嘅書、報紙或者雜誌呀噉。

專職畫插圖嘅人，就係所謂嘅**插畫家**。

基礎
--

睇埋：畫畫
插圖唔似得純藝術嘅畫噉，係齋為咗創作而畫嘅：畫畫人畫插圖嗰陣，要諗吓點樣 taa1 get4 特定嘅市場同對象，例如想像有幅插圖係要加落講生物學知識嘅書嗰度嘅（市場同對象），用嚟幫手講解某隻動物嘅身體結構，噉幅圖通常就要以「畫得有咁清楚得咁清楚」為目標，好多時仲會由多個唔同角度畫隻動物（市場同對象影響目標）－呢點明顯有異於例如故仔書啲插圖。

插圖可以達到唔少嘅功能：

* 詮釋或者加強文本嘅內容。
* 對於文字性質嘅虛構故仔作品嚟講，插圖可以清晰噉表達故仔嘅場景同角色。睇埋 show, don't tell 嘅概念。
* 對於教書用嘅材料嚟講，插圖可以具體噉展示一啲抽象嘅概念，或者展示（例如）實驗嘅步驟圖解，有利於學習。

應用
--

* 故仔書
* 插圖小說

睇埋
--

* 3D 投影
* 文本到圖像生成模型

攷
-

1. ↑  Ivan Viola and Meister E. Gröller (2005). "Smart Visibility in Visualization Archived 2011-05-31 at the Wayback Machine". In: *Computational Aesthetics in Graphics, Visualization and Imaging*. L. Neumann et al. (Ed.)

拎
-

* 維基同享中有關插圖嘅資源類
手持天氣測量計內含露點計
天氣站亦包埋露點計
**露點計**，測量儀器一種，測水分，又或測濕度同溫度以計出露點。亦可謂濕度計一種。

計有幾種，各有用處。

冷鏡露點計，夠晒精準，溫度至闊。佢如同露原理一樣，凍空氣到有露。佢用光射落鏡睇反射率，鏡面一有露反射率就變低，得出露點。然而佢怕污糟，鏡面有塵有油等等都唔得。貴又要時常清理。要好精準先要用。

氧化金屬露點計，即電容氧化金屬感應器，啱好凍好凍，算準。構造款式多，原理都一樣。佢有三層，下層電極，中層測濕氧化金屬，上層透氣電極。中層會吸收水汽，而電容量跟住變，就可以計算出露點。呢層怕好濕凝水，易壞。要間中返廠較正。

聚合體露點計，即電容聚合體感塵器，個溫度夠闊算準。原理同氣化金屬似，明顯中層換成聚合體，而底層之下加至底層電阻感應器。咁耐用啲，亦無咁怕污糟同水凝。

另外重有氯化鋰露點計。

攷
-

1. 1 2 3  "Dew point sensing technologies and their performance differences in compressed air applications" (PDF). *www.vaisala.com*.`{{cite web}}`: CS1 maint: url-status (link)
2. ↑  〈1-1-6-3 湿度・露点計｜JEMIMA　一般社団法人 日本電気計測器工業会〉. *www.jemima.or.jp*. 喺2023-11-24搵到.
**王羲之**wong4 hei1 zi1（303年—361年）字**逸少**jat6 siu3係一位東晉嘅書法家，精通好多種書體，俾人叫做**書聖**。王羲之做官做到右軍將軍，所以又有人叫佢做**王****右軍**jau6 gwan1。佢最出名嘅書法作品係《蘭亭集序》，有「天下第一行書」嘅稱號。

生平
--

### 早年

王羲之喺西晉太安二年（公元303年）出世，鄉下係琅邪je4郡臨沂ji4，家下屬於山東省。琅邪王氏係魏晉時期嘅名門望族，出過唔少達官貴人。例如王羲之阿爺王正就做過尚書郎，太爺王覽做到光祿大夫，王羲之個伯父王導後來仲做埋東晉嘅丞相。

王羲之老竇叫王曠，阿媽係衛氏，仲有個阿哥叫王籍之。西晉末年嘅八王之亂政治内鬥嗰陣，王羲之老竇第一個提議後來嘅東晉開國皇帝司馬睿南遷。於是喺王羲之十歲嗰年，佢全家就同其他士族一齊跟住司馬睿渡江走佬，搬咗去依家南京嗰頭。

### 結婚

王羲之喺廿一歲嗰年娶咗太尉郗ci1鑒個女郗璿做老婆。據講當時郗鑒派人去王府睇下邊個啱做佢女婿，啲王氏子弟就個個執到姿姿整整噉等住俾佢揀中。唯獨係王羲之一個人攤咗喺東面張床度，仲突住個肚食嘢，成幅闊佬懶理噉嘅樣。郗鑒知道咗之後，好欣賞佢份人又真又豁達，就決定嫁個女俾佢。成語「東床快婿」就係噉嚟嘅，依家用嚟比喻一位好女婿。

王羲之後來同佢老婆一共生咗七個仔、一個女，其中有幾個寫書法都唔錯。佢細仔王獻之都係一位好出名嘅書法家，佢哋兩父子喺書法界合稱叫「二王」。

### 做官

王羲之廿三歲開始做官，開初做嘅係秘書郎，負責執宮入面啲藏書。佢之後又做過江州刺史、將軍幕僚呢啲細官仔，但就係噉拒絕朝廷嘅徵召，唔肯入朝做侍中或者吏部尚書。比起其他差唔多家族背景嘅人嚟講，其實王羲之嘅仕途開始得算遲。有人話噉係因為佢同佢伯父王導政見不合，而王導係東晉大官，所以王羲之入朝拖得就拖。

參考
--

1. 1 2 3 4 5   房玄齡; 等, 編 (2003) [648]. 〈列傳第五十．王羲之〉. 《晉書》.第80卷. 北京國學時代文化傳播有限公司.
2. 1 2   蘇智恆 (2018年6月). 《歷代名人全傳》. 北京: 團結出版社.
3. ↑   黃智溶 (2013). 《韻高千古--王羲之研究》 (論文). 宜蘭: 佛光大學.
4. ↑   教育部國語推行委員會 (2021年11月). 〈東床快婿〉. 出自 國家教育研究院 (編). 《教育部國語辭典簡編本》 (第3版).
2006 年影到嘅香港大帽山；如果愚公同佢啲子孫一路係噉掘，有冇可能終有一日會令大帽山成座唔見咗呢？
《**愚公移山**》（粵拼：jyu4 gung1 ji4 saan1）係出自戰國時期道家典籍《列子》嘅一個神話故事。個故事講一個年紀好大嘅阿伯（**愚公**）好努力噉掘土石，諗住掘走佢屋企附近嗰兩座山。佢嘅鄰居笑佢話佢傻，但愚公照樣繼續做，話佢啲仔同孫可以延續佢做嘅工作。上天嘅神靈見佢咁有恆心，就施法將兩座山移開咗。

粵音文言
----

睇埋：列子
《愚公移山》個故仔出自《列子．湯問》，係用文言文寫嘅。原文如下，當中現代少見嘅漢字標咗粵拼讀音。

> 太行、王屋二山，方七百里，高萬仞jan6。本在冀kei3州之南，河陽之北。
> 
> 
> 北山愚公者，年且九十，面山而居。懲山北之塞，出入之迂jyu4也。聚室而謀曰：『吾與汝畢力平險，指通豫南，達於漢陰，可乎？』雜然相許。其妻獻疑曰：『以君之力，曾不能損魁父之丘，如太行、王屋何？且焉置土石？』雜曰：『投諸渤海之尾，隱土之北。』遂率子孫荷擔者三夫，叩kau3石墾壤，箕畚bun2運於渤海之尾。鄰人京城氏之孀妻有遺男，始齔can3，跳往助之。寒暑易節，始一反焉。
> 
> 
> 河曲智叟sau2笑而止之曰：『甚矣，汝之不惠。以殘年餘力，曾不能毀山之一毛，其如土石何？』北山愚公長息曰：『汝心之固，固不可徹，曾不若孀妻弱子。雖我之死，有子存焉；子又生孫，孫又生子；子又有子，子又有孫；子子孫孫無窮匱也，而山不加增，何苦而不平？』河曲智叟亡以應。
> 
> 
> 
> 操蛇之神聞之，懼其不已也，告之於帝。帝感其誠，命誇娥氏二子負二山，一厝cok3朔東，一厝雍南。自此，冀之南，漢之陰，無隴斷焉。
> 
>

粵文譯版
----

《愚公移山》依個故仔譯做現代粵文如下：

> 太行同王屋依兩座高山，方圓七百里，成萬丈咁高。本來喺冀州以南，河陽以北。
> 
> 
> 北山嗰度住咗位愚公，佢成九十歲人，住喺兩座山對面。佢飽受山北路途阻塞，出入成日都焗住要兜遠路。於是佢就聚集佢啲家人商量：『我同你哋一齊竭盡全力剷平門前大山，等道路可以直通豫州南部，抵達漢水南邊，行唔行得通？』佢班屋企人紛紛贊同，但佢老婆就有啲猶豫：『憑你啲咁啄力，連嗰個叫魁父嘅土丘仔都搞唔掂，更何況係好似太行、王屋噉嘅大山呢？再講，啲泥土同石要點處置？』一眾家人講：『將啲土石掟落渤海岸邊，隱土嘅北面囉lo1。』於是愚公就率領幾個做得粗重嘢嘅仔同孫，揼石頭掘土壤，將啲土石運去渤海岸，佢隔離屋嗰戶人京城氏嘅寡母婆有個仔，七八歲啱啱換牙，都跳過嚟幫手。佢哋由冬到夏，能夠往返一次。
> 
> 
> 河曲有個有智慧有學問嘅老人嘲笑愚公：『你噉未免太蠢喇。你年紀都咁大，靠住你淨低嘅時日同氣力，連山上便嘅小草都催毀唔到，仲想掘走晒啲土石？』愚公長嘆一聲，答：『你諗嘢咁盟塞，盟塞到冇得變。你簡直不如寡母婆同乜都唔識嘅細路。就算我死咗，我嘅仔仲喺度吖嘛；仔又會生孫，孫又會生仔；孫嘅仔又會生仔，佢嘅仔又會有孫；子子孫孫無窮盡；而山唔會無啦啦多咗土石，仲唔掘得平座山咩？』河曲智者聽到，無言以對。
> 
> 
> 
> 山神聽到愚公講嘅依番說話，驚愚公佢哋會沒完沒了噉掘，就走去將成件事話畀天帝知。天帝畀愚公嘅誠心感動，就命令大力神誇娥氏嘅兩個仔去孭起兩座山，一座搬去朔方嘅東邊，一座擺去雍州嘅南邊。從此以後，冀州南部直通漢水嘅北邊，道路暢通無阻。
> 
>

道理
--

睇埋：恆心
一般認為，《愚公移山》依個故仔，係講緊恆心：個故仔嘅主角係愚公，佢最大嘅特徵係鍥而不捨，不畏艱辛，就算遇到有人（河曲智者）笑佢話佢蠢，佢依然繼續堅持做「掘走座山」依樣望落冇可能嘅工作；到咗最後，就連天上嘅神靈都畀愚公打動咗，命令大力神搬走大山，等愚公可以喺有生之年睇到自己努力嘅成果—愚公憑住佢嘅堅定精神得到回報，從而說明

|  |  |  |
| --- | --- | --- |
| 「 | 有志者事竟成 | 」 |

噉嘅道理。

|  |  |  |
| --- | --- | --- |
| 

|  |
| --- |
| 廿世紀中國畫家徐悲鴻畫嘅《愚公移山》 |
| 廿世紀中國畫家徐悲鴻畫嘅《愚公移山》  |

 |

睇吓
--

* 斯薛佛斯：依個希臘神話故事，都係講有個人係噉重複做望落冇意義嘅嘢，不過佢個理由就冇咁勵志。
* 比話：愚公嘅故事，可以當係一個比話。
* （繁體中文 - 香港） 愚公移山 終極指南，學博教育

攷
-

1. ↑  《列子．湯問》
2. ↑  Giddens, Owen; Giddens, Sandra (2005). *Chinese Mythology*. The Rosen Publishing Group. p. 39.

註
-

1. ↑  亦可以睇睇上古漢語。
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**北宋**（粵拼：bak1 sung3；960年—1127年）係宋朝嘅前半段。響中國史入便經常同宋朝嘅下半段南宋夾埋一齊，當做一個朝代。

疆土
--

北宋統治黃河流域同埋南部嘅一啲地區，東邊、南邊直到大海；北部邊界響今海河、河北霸縣、山西雁門關一線，同遼國交界；西北邊界響而家陝西橫山、甘肅東部、青海湟水一線，同西夏交界；西南邊界響岷山、大渡河一線，同吐蕃、大理交界；南部響而家廣西地區同越南交界。

史
-

### 開國初期

內文：陳橋兵變
趙匡胤未做皇帝之前係後周嘅殿前都點檢（禁軍大將），手握兵權。後嚟周世宗英年早逝，由佢只有七歲個仔柴宗訓繼位，即周恭帝。960年，趙匡胤受命抵抗遼同北漢嘅入侵，響路經陳橋驛嗰陣，手下發動兵變，將黃袍加落趙身上。趙於是就返去首都開封，叫恭帝退位，正式登基，開創宋朝，史稱北宋。

北宋雖然成功立國，但只係當時中原嘅其中一國，仲有成六個其他國家。趙匡胤非常希望可以統一中國，就採用「先南後北」嘅戰略，先解決實力較弱、物資較豐富嘅南方政權。響收復咗南平、後蜀、南漢、南唐之後，976年趙匡胤突然死咗，由細佬趙光義繼位（據傳光義為求皇位而殺死大佬），即宋太宗。

太宗之後承繼「先南後北」嘅戰略，陳洪進同埋錢弘俶先後響978年歸降北宋，979年又收復咗吳越同北漢。承接住個氣勢，佢打算一舉北上、收復埋燕雲十六州，但係多次嘅征戰都以失敗結束。最後佢放棄征戰。

### 中期

#### 澶淵之盟

太宗死後由大仔趙恆繼位，即宋真宗。遼一直響同宋嘅邊境搞搞震，但出於太宗之前嘅征戰失敗，宋室唔夠膽打。景德元年，遼大舉入侵北宋，直入澶州。真宗響宰相寇準力勸之下親征，宋軍響見到皇帝親征後果然士氣大振，射死遼國大將蕭撻凜。遼軍睇到連主帥都死咗後，認為呢場仗打唔過，就同宋室議和。最後兩國成為「兄弟」，宋每年畀遼廿萬匹絹、十萬兩銀。史稱「澶淵之盟」。

澶淵之盟後，唔單止開啟咗遼宋貿易，仲令北宋幾十年嚟再冇同遼打仗，人民生治慢慢好咗起嚟，即「咸平之治」。

#### 慶曆新政

真宗死後，由趙禎繼位（即宋仁宗）、劉太后主政。劉太后死咗之後，仁宗終於可以親政，但係當時北宋面臨好多麻煩：軍隊支出寵大、外患嚴重、對外戰爭輸多過赢、朝廷架構膨脹等。加上李元昊響1038年稱帝、建立夏，但宋室唔承認，結果爆發戰爭，最終北宋因為打輸仗而每年要交多啲歲幣畀西夏。

希望改變現狀嘅仁宗，於是任用范仲淹、呂夷簡、富弼、包拯、韓琦等等大臣推行改革，史稱「慶曆新政」。呢個變法取得非常好嘅成果。但由於一班守舊派大臣反對新政，於是抵毀話范仲淹等人組成朋黨。仁宗最後失去耐性，罷免范仲淹參知政事一職，新政失敗。

1063年，仁宗病死，英宗繼位。英宗在位期間力圖中興，又任命司馬光設局專修《資治通鑑》。但英宗響1067年早死，繼位嘅係佢個大仔宋神宗趙頊。

#### 熙豐變法

神宗繼位之後，面對嘅係一個外憂內患嘅國家：遼同西夏同北宋虎視眈眈，民生又唔好，軍隊戰鬥力差，最攞命係政府入不敷支，神宗因而非常希望改革。佢任用改革派大臣王安石推行新法，即熙寧變法。變法內容針對經濟、民生、軍事等方面，包括均輸、青苗、免役、市易、保甲、保馬、方田均稅等等。

雖然變法的確增加國庫收入、減少軍費，但係王安石高估咗新法嘅效果：唔少平民負擔加重，新法內容又推行得太急，一事未成、一事又起，響軍事方面嘅變法成效又唔大；去到後期，王安石所起用嘅新人就好似呂惠卿、曾布，佢哋雖然有料但急功近利，打住變法嘅名義籍機貪污舞弊，本身惠民嘅措施最後變得非常擾民，引起民怨。再加上以司馬光做大佬嘅守舊派認為變法擾民、堅持「祖宗之法不可廢」，令到神宗變法嘅決心開始動搖。

1074年，王安石第一次畀神宗罷相。後嚟出於呂惠卿實在太過份、自把自為，王安石響一年後重新出任宰相。1076年，王安石因為大仔嘅死，決心唔撈。神宗最終響同年十月罷免佢嘅宰相一職，王安石由此徹底退出政壇。

熙寧變法失敗之後，神宗繼續佢嘅改革，史稱「元豐改制」，但無論改革力度定範圍都比唔起熙寧變法。佢好希望可以消滅西夏，但後嚟打輸仗，而神宗本人響1085年病死，到死佢都未能實踐自己嘅抱負。

#### 元祐更化

神宗死後，繼位嘅哲宗趙煦只有9歲，所以高太后主政。高太后重用司馬光為首嘅守舊派，廢除嗮熙寧變法嘅所有措施（元祐更化），結果引發兩派人嘅鬥爭，即「新舊黨爭」；由於當時係高太后主政，所以新黨被打壓。哲宗對守舊派非常不滿，所以響親政後重用新黨，打壓舊黨。

1100年哲宗英年早逝，而哲宗啲仔又夭折，所以由細佬趙佶繼位，係宋徽宗。

### 亡國

1126年，金國軍隊攻入首都汴京（而家嘅開封），第二年滅亡（靖康之難），加埋九個皇帝，前後167年。

外交
--

北宋一路同遼國、金國、西夏對立，打仗打唔贏，畀人迫到簽和約，向呢三個國家進貢。同大理一路關係良好。

經濟
--

北宋係一個比較注重經濟嘅朝代。宋朝嘅皇帝對外都係以銀兩或者布匹同外族講和，相當於而家嘅「金錢外交」。宋朝嘅首都汴京係宋朝喺北方嘅經濟重心，主要都係對外貿易為主。而喺江南沿岸重有多個通商口岸，買賣貨品到南洋等地。

文化
--

北宋朝廷比較注重文人嘅提拔同培育，所以北宋出咗唔少詞人，好似蘇東坡同李清照就係好好嘅例子。

北宋疆土北宋疆土
**李進**（英文：**Lee Chun, Frankie**；1960年—）係香港演藝界幕後人員，佢喺1978年高中畢業後替獨立公司推廣搖滾樂，同時兼任唱片騎師，1980年入職商業電台節目監製同唱片騎師，到咗1983年加入華星唱片經理人部門。

1991年，李進自組經理人公司，曾經擔任藝人黎明嘅經理人，1995年跳槽到華納唱片任職董事總經理，1999年獲楊受成邀請出任英皇娛樂執行董事兼行政總裁，2001年到2008年喺大國文化集團擔任行政總裁，之後淡出娛樂圈，而且喺元朗圍村祖屋從事園藝同耕種。2001年，李進同香港跨媒體創作人李敏結婚，大女李賞喺2018年加入娛樂圈做演員。

經理人工作
-----

李進入行初期曾經做過唱片騎師同音樂推廣工作，之後喺劉培基嘅鼓勵之下轉職經理人。1983年，李進加入華星唱片經理人部門，負責管理公司旗下嘅歌手，幫佢哋搵演出機會，佢曾經擔任歌手梅艷芳嘅經理人，同時負責呂方、杜德偉、蘇永康同許志安等歌手嘅工作，志願成為獨立經理人。李進擔任職華星唱片期間見到當時嘅新人黎明唔受公司重視，不過佢認為黎明係一個好有發展潛力嘅藝人，因為當時李進並非獨立經理人，未能決定藝人所有工作，所以計劃開設自己嘅經理人公司，之後同朋友一齊成立百仕活娛樂事業有限公司。

另一方面，歌唱老師戴思聰同蔡國權推薦黎明簽約寶麗金唱片，又同百仕活娛樂事業有限公司洽談經理人合約，仲要求李進同蔡國權合作協助解除黎明同華星唱片嘅經理人合約，經過討論，李進決定代表華星唱片同黎明解約，之後喺1991年成為黎明嘅經理人，負責黎明嘅一切演藝事務。1995年，李進退股負責幫黎明安排工作嘅百事活娛樂事業有限公司，同年4月3號過檔華納唱片擔任董事總經理，之後亦都做過鄭秀文嘅經理人。

參考
--

1. ↑  〈金牌經理人李進被廉署拘捕助查〉 (中文). 東方娛樂. 2003-07-17. 原先內容歸檔喺2020-10-03. 喺2020-10-03搵到.
2. ↑  〈李進李敏大女低調入行 李賞：我最想做導演〉 (中文). 明報周刊. 2019-05-03. 原先內容歸檔喺2020-08-18. 喺2020-10-03搵到.
3. ↑  〈「保住張國榮八六演唱會」陳善之回首前塵四十載（十一）〉 (中文). 明報周刊. 2016-01-23. 原先內容歸檔喺2020-10-02. 喺2020-10-03搵到. 當時負責經理人部門的李進好辛苦，不斷拚命替這班新人找演出機會，記得有間酒廊叫火鳳凰，很多新秀都在這裏登台過，既有錢賺又可增加經驗。
4. ↑  〈金牌經紀人李進：黎明鄭秀文可以進軍好萊塢〉 (中文). 新浪影音娛樂. 2003-07-13. 原先內容歸檔喺2004-11-25. 喺2020-10-03搵到.
5. ↑  戴思聰 (2011–07). 《星河回憶錄》 (中文). 香港: 花千樹出版有限公司. pp. 101－104. ISBN 9620756126.`{{cite book}}`: CS1 maint: date format (link)
6. ↑  〈樂壇教父戴思聰辭世 今衆紅星皆師出戴門〉 (中文). 新浪全球新聞. 2010-07-18. 原先內容歸檔喺2020-10-04. 喺2020-10-04搵到.
7. ↑  〈李進入主華納是非表〉 (中文). 東Touch. 1997. 原先內容歸檔喺2022-02-13. 喺2022-02-13搵到.
8. ↑  〈拍檔起風波〉 (中文). 蘋果日報. 2010-11-09. pp. C02.
9. ↑  〈王牌經紀人李進：我怎樣捧紅黎明、鄭秀文〉 (中文). 東方娛樂. 2003-07-17. 原先內容歸檔喺2020-10-03. 喺2020-10-03搵到.
搞清楚 呢篇嘢講嘅係植物部位。
* 想搵百家姓嘅氏，請睇「**葉氏**」。
* 想搵其它第啲嘢，請睇「**葉 (搞清楚)**」。

「樹葉」跳轉嚟呢度。要睇其它意思，請去【**樹葉 (搞清楚)**】。

葉
**葉**（粵拼：**Jip6**）係植物嘅一個緊要構造，主要作用係搞光合作用，一粒好細嘅葉就好似座綠色加工廠噉，為人類提供好多嘅產品。由於光合作用需要靠葉綠素，所以科學界講過「冇光合作用就冇生命」嘅講法。

結構同功能
-----

葉嘅構造
喺冚唪唥嘅植物啲葉當中，都有上下表皮細胞，而且排得幾密下。喺下表皮有氣窿響度，上下表皮之間都係葉肉，而且細胞有好多葉綠體。而葉肉入面有葉脈，佢既係葉嘅骨架，又係緊要嘅傳輸系統，入面重有運輸水分、無機鹽嘅導管同輸出有機物嘅導管。而葉可以通過導管將根吸收過嚟嘅H2O同氣窿收集返嚟嘅CO2做原料，通過光合作用，將固定嘅太陽能轉變成化學能，從而轉變成帶有C、H、O元素嘅澱粉，直到晚黑先至分解成葡萄糖而傳輸到成樖嘢嗰度。唔單止幫植物搞咗開花結果嘅條件，甚至重放出O2。佢可以淨化空氣嚟保持自然界生態平衡。尤其佢嘅表皮細胞，好似起咗棟好密實嘅墻噉；甚至有啲葉嘅表皮加咗埐角質膜同蠟質嚟防止水分走失或空氣嘅污染物、病菌等。重有啲植物嘅葉出「毛」嚟保護自己。

樣
-

唔同品種嘅樹，葉嘅樣都唔同。
葉嘅樣有好多種，既有橢圓形、蛋形、心形、針形……重有好似匙羹、旗、扇、手掌等等……另外重有好多種變態葉，例如營養儲存葉（茨菇）、儲水葉（景天科嘅植物）、繁殖葉（落葉生根植物，例如鐵線蕨）、捉蟲葉（例如茅膏菜）、針狀葉（例如仙人掌）、捲鬚葉（例如黃豆）等等……

### 葉裂品種

色
-

有啲植物嘅葉喺秋天會變紅
睇埋：綠色嘅漸變、黃色嘅漸變同埋紅色嘅漸變
喺正常嚟講，大多數植物啲葉都係綠色，係因為入面有好多葉綠素先至搞成噉，但有啲葉就唔係綠色嘅。例如喺山卡剌地區種嘅天麻或屋企做盆栽嘅秋海棠，佢嘅葉係四季常紅，係因為佢嘅葉既有葉綠素，又有類胡蘿蔔素或藻紅素、岩藻黃素呢啲嘢。另外，花青素都可以將葉變紅。喺秋天嗰時，楓樹、槭樹、烏桕、黃櫨等樹都可以將葉變到火紅色，係因為秋後，樹嘅葉積得超多葡萄糖，有部分轉成花青素先至搞到葉從綠變紅，搞出「霜葉紅於二月花」嘅景出嚟。另外，例如白果嘅葉，秋天嗰時變黃。

睇埋
--

* 單葉
* 複葉
* 葉序
* 紅葉

有關
--

* 根
* 莖
* 花
* 果

有關嘅書
----


維基同享有多媒體嘅嘢：  
**葉**

* 中国少年儿童百科全书 自然·环境 第389－390页　浙江教育出版社 ISBN 7-5338-1946-2/G·1942
* 束越新，《颜色光学基础理论》，山东科学技术出版社，1981，505-509

出面網頁
----



維基辭典有呢個詞嘅解釋：  
**葉**

* http://www.lifesciences.ynu.edu.cn/wljc/zwx/content/Botany1/leaf/leaf6.htm 植物形态同解剖
* Science aid: Leaf Leaf structure and transpiration resource for teens.

| * 睇
* 傾
* 改
植物六大緊要部位 |
| --- |
| 根　梗　葉　花　果　籽 |
鯨魚一次繁殖淨係會生一隻後代。
**R/K 選擇理論**（英文：***r/K* selection theory**）係生態學同進化上嘅一套理論。根據呢套理論，响物競天擇之下，一隻生物物種生後代嗰陣一係睇重「數量」一係睇重「質素」，而呢樣差異會令到隻物種跟住出現一大拃相應嘅特質。

*R* 選擇
------

睇埋：單次繁殖
如果一隻物種生後代嗰陣係睇重「數量」（策略），即係話隻物種一吓會生好多嘅後代（例如八爪魚噉，會一吓生數以萬計嘅後代），而呢點表示隻物種會有以下嘅特質（策略引起嘅特質）：

* 父母唔會點樣照顧啲後代、
* 啲後代會生得快、
* 隻物種體型通常比較細
* 隻物種體型通常比較短命... 呀噉。

呢啲動物喺食物鏈入便嘅位置通常比較低。

*K* 選擇
------

睇埋：多次繁殖
如果一隻物種生後代嗰陣係睇重「質素」（策略），即係話隻物種一吓會生好少嘅後代（例如貓一吓生幾隻或者鯨魚一吓生一隻噉），而呢點表示隻物種會有以下嘅特質（策略引起嘅特質）：

* 父或者母（甚至父母一齊）會落力噉照顧後代、
* 啲後代會生得慢、
* 隻物種體型通常比較大
* 隻物種體型通常比較長命... 呀噉。

呢啲動物喺食物鏈入便嘅位置通常比較高。

睇埋
--

* 獵食者
* 食物鏈
* 物競天擇

參攷
--

1. ↑  Roff, Derek A. (1993). *Evolution Of Life Histories: Theory and Analysis*. Springer.
2. 1 2  Reznick, D; Bryant, MJ; Bashey, F (2002). "r-and K-selection revisited: the role of population regulation in life-history evolution". *Ecology*. 83 (6): 1509-1520.
呢篇文講科學家。搵緊第二個意思嘅話，請睇「**牛頓 (搞清楚)**」。

**艾碩·牛頓**爵士（Sir **Isaac Newton**，儒略曆1642年12月25號—1727年3月20號，格里曆1643年1月4號—1727年3月31號），係英國數學家、科學家同哲學家，同時係當時煉金術嘅熱衷者。佢喺1687年7月5號發表嘅《自然哲學的數學原理》提出嘅萬有引力定律同埋佢嘅牛頓運動定律係經典力學嘅基石。牛頓重同萊布尼茲各自獨立咁發明咗微積分。佢總共留低咗50幾萬字嘅煉金術手稿同100幾萬字嘅神學手稿。

有人認定牛頓為最偉大嘅科學家。佢嘅萬有引力定律係人類史上第一次將天上嘅運動同埋地上嘅運動統一起嚟，為日心說提供咗有力嘅理論支持，使到自然科學嘅研究最終擺脫宗教嘅枷鎖。

牛頓亦發現咗太陽光嘅顏色構成，重整咗世界上第一副反射望遠鏡。

由於發現咗引力，「Newton」呢個字成為量度力度嘅單位。

2005年，英國皇家搞咗一場「邊個係科學史上最有影響力嘅人」嘅民意調查，喺被調查嘅皇家學會院士同網民投票入面，牛頓畀人覺得比歐拔·愛因斯坦重有影響力。

貢獻
--

睇埋：古典力學

|  |  |  |
| --- | --- | --- |
| 「 | 如果我睇得更遠，係因為我企咗喺巨人嘅膊頭上面。 | 」 |

點評孫文讚過牛頓係一個好聰明、好有學問嘅人。但孫文亦都發現一件好有趣味嘅故事，證明牛頓做事，唔係件件事都係好聰明。
---------------------------------------------------------

睇埋
--

* 企咗喺巨人嘅膊頭上面

參考
--

1. ↑  "Newton beats Einstein in polls of scientists and the public". 《皇家學會》 (英文). 2005年11月23號. 原著喺2006年2月7號歸檔. 喺2006年10月25號搵到. `{{cite web}}`: Unknown parameter `|trans_title=` ignored (`|trans-title=` suggested) (help)
2. ↑  三民主義/民權主義第六講，1924年4月26日

維基同享有多媒體嘅嘢：
**牛頓**（類）


  


|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**西晉**（粵拼：sai1 zeon3）係魏晉南北朝時期唯一一個統一嘅時期，亦係晉朝前期。

其實三國時期，魏國大權基本上係響司馬氏手中，最後司馬炎響266年2月4號代魏立國，為晉武帝，司馬炎篡位後於280年統一中國。由於無辦法解決地方上世家大族嘅勢力，兼且撤州郡兵令到地方兵力唔夠，再加上胡人內遷，統一嘅局面得短短十幾年。

晉惠帝繼位之後政治開始混亂，有軍事大權嘅王室後裔紛紛爭權，叫八王之亂；西晉因為咁元氣大傷，內遷嘅胡人乘機舉兵，造成五胡亂華，大量百姓同世族開始南移，最後西晉響316年滅亡，北面進入五胡十六國時期。

晉武帝時代晉朝版圖
《**中華人民共和國國家通用語言文字法**》（粵拼：zung1 waa4 jan4 man4 gung6 wo4 gwok3 gwok3 gaa1 tung1 jung6 jyu5 jin4 man4 zi6 faat3，英文：Law of the People's Republic of China on the Standard Spoken and Written Chinese Language）係中華人民共和國嘅第一部關於語言文字嘅專門法律。呢部法律係為咗推動中華人民共和國國內嘅通用語言文字規範化、標準化同埋其健康發展，可以令到中國國內用嘅通用語言文字喺社會生活中有比較好嘅發揮作用。呢部法律喺2000年10月31號嘅第九屆全國人民代表大會常務委員會第十八次會議通過咗，於2001年1月1號開始施行。而呢部法律就確立咗普通話同埋規範漢字係「國家通用語言文字」嘅法定地位。

第十三條嘅規定
-------

喺呢條法律嘅第十三條有講到：公共服務行業以規範漢字爲基本嘅服務用字。因公共服务需要，招牌、廣告、告示、標誌牌等使用外國文字並同時使用中文嘅話，應當使用規範漢字」。下一句仲睇到：提倡公共服務行業以普通話爲服務用語。以上呢兩個「公共服務行業」，係指商業、郵電、文化、鐵路、交通、民航、旅遊、銀行、保險、醫院等行業。

評價
--

### 正面

呢部法律嘅正面評價，係可以將中國大陸社會唔符合規範嘅網絡語言排除到政府嘅紅頭文件同教科書之外；而且公務員嘅普通話水準最起碼要達到三甲。仲有就係減少咗錯別字同埋二簡字亂咁用嘅問題。

### 負面

不過自從呢部法律出咗嚟之後，雖然話呢部法律上係禁止咗二簡字嘅不正當應用。但由於受到民眾嘅習慣影響，部份媒體喺語言文字嘅規範使用方面，成日出現咗使用不規範漢字嘅問題。到2014年為止，有四川嘅代表團將建議修改國家通用語言文字法將「普通話」改稱爲「國家標準語」嘅議案提交到全國人大。仲有就係第十三條第二句「普通話」呢條規定，搞到喺中國大陸（尤其係華南地區）出現咗保衛語言事件（如廣州市民捍衞廣州話行動）。因為有啲撈鬆喺嚟廣東之前本身唔了解廣東語言文化，先至搞出咗要全國玩同化嘅問題。仲有臺灣網民整過《簡體字之歌》來鬧家陣嘅簡體字。

睇埋
--

* 推廣普通話
* 標準官話——相關歷史

註
-

1. ↑  中华人民共和国国家通用语言文字法
2. ↑  河南将实施国家通用语言文字法 "屌丝"绝迹教科书 互聯網檔案館嘅歸檔，歸檔日期2016年3月5號，. 中國社會科學網
3. ↑  综合性学习：社会用字规范化 互聯網檔案館嘅歸檔，歸檔日期2014年9月29號，. 國學百科
4. ↑  鎮江教育[*失咗效嘅鏈*] 是「桔子」还是「橘子」？
5. ↑  四川代表团19件议案提交全国人大 涉及劳动、教育等多个领域 四川省人民政府
6. ↑  德国汉语专家谈广州的撑粤语抗议活动[*失咗效嘅鏈*]
7. ↑  两岸三地- "撑粤语"：广州亚运的不和谐声音 BBC中文网
8. ↑  《中文解毒》把普通话、简体字的弊端表露无遗 大洋社區
9. ↑  〈关于繁体字：网上盛传的《讽刺简体字歌谣》〉. 原著喺2012年4月21號歸檔. 喺2014年3月29號搵到.

出面網頁
----

* 中華人民共和國國家通用語言文字法 中華人民共和國中央人民政府
* 中華人民共和國國家通用語言文字法 中國語言文字網
*呢度講梗發明家，國際單位請睇瓦 (單位)。*
瓦特照
**瓦特**（又譯**華忒**，**James Watt**；1736年1月19號—1819年8月19號）係蘇格蘭發明家兼工程師。佢喺1776年改良咗湯瑪斯·紐科門嘅蒸汽機，係工業革命嘅基礎。

生平同教育
-----

瓦特喺1736年1月19號出世喺蘇格蘭嘅格里諾克（Greenock），佢爸爸係一個造船商同執政官。瓦特細個身體潺弱，喺屋企由媽媽教導，之後喺文法學校學習拉丁文、希臘文同數學。佢喺父親嘅工作坊度學到好多船隻用嘅儀器，佢自己亦都製作模型同埋熟悉船隻儀器。

蒸汽機嘅發明同實驗
---------

1759年，瓦特嘅朋友約翰·羅比遜（John Robison）同佢提到使用蒸汽作為動力嘅方法。當時嘅紐科門蒸汽機已經喺礦井度用嚟抽水差唔多有50年，但係設計上幾乎冇咩改變。雖然瓦特從未見過一部運作緊嘅蒸汽機，但係佢開始進行蒸汽實驗。佢試過製作一個模型，但係效果唔好，不過佢仍然堅持實驗同研究呢個領域，並且閱讀有關蒸汽機嘅所有資料。佢開始明白潛熱嘅重要性，潛熱係指喺恆溫過程中釋放或者吸收嘅熱能，呢個概念係佢嘅朋友祖些夫布拉克喺幾年前發現嘅。當時對於蒸汽機嘅理解仍然非常初級，因為熱力學嘅科學知識直到將近100年後先正式建立起來。

1763年，有人要求瓦特修理一部屬於大學嘅紐科門蒸汽機。即使修理完，呢部蒸汽機仍然效果唔理想。經過多次實驗，瓦特發現每個循環中大約有四分之三嘅蒸汽熱能被用嚟加熱汽缸，而呢個過程係浪費熱能嘅。因為喺循環後期，會注入冷水去凝結蒸汽，從而降低壓力。所以，汽缸會反覆加熱同埋冷卻，導致大部分熱能浪費，而唔係轉化為機械能。

瓦特喺1765年5月喺格拉斯哥綠地公園（Glasgow Green Park）度，有個關鍵嘅領悟。佢於是設計咗獨立冷凝器同閥門裝置，避免咗浪費能量，大大提升蒸汽機嘅功率、效率同埋成本效益。之後，佢再將蒸汽機改進，令佢可以產生旋轉運動，大大擴展咗蒸汽機嘅應用範圍，唔止可以用嚟抽水，重可以用喺各種工業機械，甚至火車、輪船都可以有足夠嘅動力驅動。

瓦特嘗試將佢嘅發明商業化，但係唔成功，重一度面臨經濟困難，直到1775年同馬修·保頓（Matthew Boulton）組成合夥公司－Boulton and Watt。呢間新公司最後非常成功，令瓦特成為有錢佬。

榮譽
--

瓦特改良嘅蒸汽機大大推動咗工業革命，為咗紀念佢嘅偉大貢獻，功率單位「瓦特」就係用佢嚟命名。

2011年，英倫銀行發行嘅新50鎊銀紙就印咗瓦特同保頓嘅頭象同佢哋嘅金句。

註腳
--

1. ↑  康有為《瑞典遊記》
2. 1 2 3 4 5 6  James Watt | Biography, Inventions, Steam Engine, Significance, & Facts | Britannica（英文）
3. 1 2  《影響人類文明發展的100位科學家》　作者：羅堇文
4. 1 2 3 4  James Watt - Wikipedia（英文）

睇多啲
---

* [Watt Biography]()
欲借風霜二詩帖 宋徽宗
祥龍石圖 宋徽宗
「崇寧通寶」瘦金體錢文，係宋徽宗御筆親書
**瘦金體**（粵拼：sau3 gam1 tai2）又叫做**瘦金書、鶴體**，係宋徽宗趙佶（1082年—1135年）創出嚟嘅一種字體。宋徽宗趙佶係用楷書嘅字體，參考咗褚遂良、薛曜、薛稷、柳公權同埋其他書法家嘅風格，創出一種新嘅楷書字體。

瘦金體同傳統嘅楷書字體差別比較大，所以可以話係一種相當獨特嘅字體，呢隻字體嘅代表作有《楷書千字文》、《穠芳詩》等。

瘦金體嘅運筆飄忽快捷，筆跡瘦勁，轉折嘅地方可以明顯見到藏鋒、露鋒等運轉提頓嘅痕跡，被指係一種風格相當獨特，灑脫明快，氣韻脫俗嘅字體。陸游喺《唐希雅雪鵲》講「我評此畫如奇書，顏筋柳骨追歐虞」，而范仲淹嘅《祭石學士文》講「曼卿之筆，顏筋柳骨」，所以瘦金體喺古人嘅睇法係「顏筋柳骨」或者「顏骨柳筋」。而今日嘅「仿宋體」，亦都係喺瘦金體演變出嚟嘅。

古人評論
----

* 蔡絛《鐵圍山叢談》

|  |  |  |
| --- | --- | --- |
| 「 | 裕陵作庭堅書體，後自成一法也。 | 」 |

* 陶宗儀《書史會要》

|  |  |  |
| --- | --- | --- |
| 「 | 徽宗行，草書。筆勢勁逸，初學薛稷，變其法度，自號瘦金書。意度天成，非可以形跡求也。 | 」 |

現代應用
----

到咗依家，電腦同傳統書法藝術可以話係相輔相成，電腦字型亦都收納咗瘦金體。例如：漢儀科印開發嘅瘦金書、華康科技（依家叫做威鋒數位）開發嘅徽宗宮體、方正集團開發嘅瘦金書等都係瘦金體。

睇埋
--

* 建築圖則

參考
--

1. ↑  〈妙體眾形，兼備各法 宋徽宗〉. 原著喺2008-01-18歸檔. `{{cite web}}`: Unknown parameter `|deadurl=` ignored (`|url-status=` suggested) (help)
2. ↑  單遠慕, 寧可 (1998). 《中原文化誌》. Henan Sheng (China). pp. 306頁.
**湯文亮**（**Jacinto Tong**）係香港生意人，紀惠集團副主席及行政總裁。

早年生涯
----

湯文亮後生跟過澳門賭王傅老榕、傅三夫人等人學賭技同埋賭場管理。1966年澳門發生暴動，湯文亮去香港浸會書院讀會計（或者化學），讀咗一年就同屋企人去加拿大讀書。

佢學成之後返咗香港，跟姐夫廖烈正學做生意，而廖烈正本身係廖創興銀行嘅家族成員。去到1976年，佢同佢家姐廖湯慧靄、細佬湯子亮一齊創立咗紀惠集團。佢名義上係集團創辦人之一不過主要營運者係佢家姐，因佢本人除賭技外並無其他專長，只憑家姐餘蔭先可當個掛名主席。

個人榮譽
----

* 世界華商投資基金會「世界傑出華人獎」（2010年）
* 香港浸會大學榮譽大學院士（2016年）

政治立場同爭議
-------

湯文亮曾經多次發表一啲親中嘅政治觀點，有時會混雜假新聞，佢又喺中美貿易戰經常喺報紙專欄撰文力撐中國，呢啲亦同環繞佢嘅爭議有唔少關係。

### 針對《香港人權及民主法案》嘅言論

喺2020年3月9號，美股大幅下跌，湯文亮喺個人社交網站嗰度話，係因為佩洛西為咗幫香港社運人士而推出《香港人權與民主法案》所致，結果引起網民唔少批評，而美股股價亦喺第二日反彈。另外，佢又曾經喺2020年3月10號話，如果美國喺半年內實施人權法，佢就「將個file吞落肚」，而去到8月7號，美國宣布制裁11名侵犯香港人權自由嘅中港官員，佢就話制裁無關人權法，叫人唔好話佢輸。

### 發文澄清新疆維吾爾族人人權問題

喺2021年3月29號，佢喺地產資訊網發表文章，否認新疆維吾爾族人種族滅絕問題，多種證據顯示出佢哋喺棉花田工作全部都係自願，完全冇可能係被逼奴役，歐美政府話幫佢哋，其實係害咗佢哋，更指出美國搵唔到證據證明新疆維吾爾族人種族滅絕嘅問題。

### 發佈17萬BNO移英港人回流假新聞

喺北京未經香港人同意強行訂立《港版國安法》之後，英國政府推出咗BNO簽證幫助香港人。湯文亮喺2023年4月發佈假新聞，話有17萬香港人攞住簽證之後回流，但之後被事實查核實驗室嘅人查證講法唔正確。

攷
-

1. 1 2  〈香港浸會大學 – 湯文亮〉 (繁體中文). 香港浸會大學. 原著喺2021年4月20號歸檔. 喺2021年4月20號搵到.
2. 1 2  〈湯文亮〉. 《新傳網》 (美國英文). 喺2021-04-02搵到.
3. ↑  〈歷屆得獎名單〉 (繁體中文). 世界傑出華人獎. 原著喺2020年2月17號歸檔. 喺2021年4月20號搵到.
4. 1 2  〈浸大院士湯文亮曾諾若美國實施人權法則「將個file吞落肚」 疑走數兼Del post| 港語學︱浸大山神〉 (臺灣中文). 2020-08-08. 喺2021-04-02搵到.
5. ↑  〈美股大跌 紀惠CEO湯文亮：因通過香港人權及民主法案 | 立場報道 | 立場新聞〉. 《立場新聞 Stand News》 (英文). 原著喺2021-01-19歸檔. 喺2021-04-02搵到.
6. ↑  〈【我無輸】網民要求找數「吞file」 湯文亮：制裁無關人權法 ｜ 蘋果日報〉. 《Apple Daily 蘋果日報》 (香港中文). 原著喺2021-01-31歸檔. 喺2021-04-02搵到.
7. ↑  〈美國幾時會用人權法制裁香港人 - 湯文亮〉. *www.property.hk*. 喺2021-04-02搵到.
8. ↑  〈網傳「17萬BNO移英港人回流」，英官方數據證說法不可能成立｜Factcheck Lab〉. 《Factcheck Lab 事實查核實驗室》 (香港中文). 2023-04-30. 喺2023-05-10搵到.
示威者喺新城市廣場第一期3樓展覽廊嘅通道集會，當中有示威者揮舞香港旗，高呼「香港獨立建國」。

**捍衛沙田**係2015年2月15號喺香港新界沙田市中心所發生嘅社會運動，由Facebook群組「光復香港 捍衞本土」喺網上發起，原因係為咗抗議香港境內水貨客問題、爭取取消港澳個人遊、一簽多行及反對商場租戶傾向自由行，目標同喺2012年9月起發動嘅光復上水站同喺2015年2月8號發動嘅光復屯門嘅原因差唔多。

示威者指控來自中華人民共和國嘅水貨客充斥港鐵東鐵綫沿線，涉嫌從事走私活動，長期霸佔商場通道，同時令物價上脹以及商舖租金上升，原本位於沙田市中心一帶嘅小商戶都被藥房、首飾店及名店等受自由行歡迎嘅商店取代，影響到附近居民生活。大約200至300人響應社交網絡號召，集中到新城市廣場及沙田中心一帶示威，事件最終演變成衝突（喺新城市廣場多次爆發，多間店舖閂閘），差人機動部隊施放胡椒噴劑同使用警棍以驅散示威者。事件造成3人受傷，6人被差人捉。

參考
--

1. ↑  〈捍衛沙田行動警方又出胡椒噴霧　名店暫停營業有閘門損毀〉. 《熱血時報》. 2015-02-15. 喺2020-04-05搵到.
2. ↑  〈「捍衛沙田」爆衝突 警施胡椒噴霧拘6人〉. *AM730* (香港中文). 2015-02-16. 喺2020-04-05搵到.
**楊志雲家族**係香港一個商人家族，祖籍廣東中山，奠基人楊志雲最初做金舖起家，後來又涉足鐘錶珠寶、旅遊、酒店、地產同證券範疇，百足咁多爪，目前家族喺世界各地仍然有唔少物業收租。

歷史
--

楊志雲喺1916年出世，細個響中山縣立師範學校讀書，之後喺大陸做金舖生意。到1949年，楊志雲喺香港成立景福金行，最初淨係做打金同買賣金條，之後憑住成色高嘅999金條打響名堂。

1957年，楊志雲等人收購原本屬於西班牙天主教會嘅美麗華酒店，開始涉足酒店業；差唔多呢個時期，楊志雲亦都開始經營地產業務，喺港九各地起咗唔少樓，到1970年，佢同珠寶行家鄭裕彤、冼為堅等人創立新世界發展，鄭裕彤做主席，而楊志雲就係副主席，一路做到佢過身。

1985年，楊志雲因為中風過身，終年72歲，佢有5個仔，但係佢哋對喺香港嘅家業都冇乜興趣，心力都擺喺揸住一堆海外物業嘅私人家族公司楊志誠置業，最後由大仔楊秉正頂住先，並且一路放風話想賣走美麗華。

1988年，楊家將景福集團上市。

到1993年，美麗華先後由長實同中信泰富同埋恒基收購，喺一輪收購戰之後，楊家決定將34%美麗華股權賣畀恒基，有傳原因之一係長實同中信泰富喺收購之後打算將美麗華「拆骨」，而楊秉正同楊志雲夫人就想保留楊志雲一番心血，而恒基老闆李兆基應承咗呢個要求，事實上，楊秉正的確喺賣盤後繼續打理美麗華酒店，直到1995年過身。

1995年，楊秉正因心臟病發突然過身，景福主席由孻仔楊秉樑去做；美麗華就改由李兆基做主席。根據楊秉正生前所立嘅遺囑，遺產會分畀老婆洪玲君同埋慈善基金，但一直有圍繞遺產嘅官司，包括追返楊秉正生前借落嘅債、老婆洪玲君同遺囑執行人互告對方，2001年更加發生生前情人揸住遺囑附錄，要求分身家等。

2016年，出任景福主席好多年嘅楊秉樑宣佈因為個人業務而辭職，由大佬楊秉堅接任，但係過冇半年，楊秉堅就已經病死，景福之後喺2017年就交畀鄧日燊（鄧肇堅個仔）做主席，佢亦係第一個非楊家嘅人做景福主席，同一年，楊嘉成成為景福嘅執行董事，係第一個入去景福做嘅第三代，不過佢到2020年已經辭任。

資產
--

* 景福集團
* 楊志誠置業

家族樹
---

* 楊穎濱
	+ 楊志雲=郭恩慈
		- 楊秉正=洪玲君
		- 楊碧兒=王渭濱
		- 楊秉賢=何惠冰
		- 楊秉堅=陸沛蘭
		- 楊秉剛（楊秉江）=徐美琪（離咗婚）
			* 楊嘉成
			* 楊思敏
		- 楊鶯兒=吳偉星
		- 楊秉樑=沈立

參考
--

1. ↑  〈家族擁紐約第五大道物業〉. 《e123長青網-長者服務及老人院資訊》 (繁體中文). 喺2023-10-25搵到.
2. ↑  〈笑言「眼光麻麻」投資 四叔昔日收購美麗華 贏誠哥因一個承諾？｜巨子 ICON〉. 《巨子 ICON》 (香港中文). 2021-04-17. 喺2023-10-25搵到.
3. ↑  〈稱手持93年遺囑附錄 楊秉正情人獲遺產 | 蘋果日報•聞庫〉. 《聞庫》. 2009-03-16. 喺2023-10-25搵到.
4. ↑  〈商人入稟向楊秉正追債 - 大公報〉. 《大公文匯 www.tkww.hk》. 喺2023-10-25搵到.
5. ↑  〈太 陽 報 網 頁〉. *the-sun.on.cc*. 喺2023-10-25搵到.
**亞歷山大丹尼士**（Alexander Dennis Limited，以前叫**TransBus International**）係英國一間巴士製造廠，總部設喺蘇格蘭Falkirk。

史
-

亞歷山大丹尼士嘅前身TransBus International喺2001年1月1號開始運作，公司由Mayflower Corporation同Henlys集團合作成立，包含原本由Mayflower Corporation擁有嘅亞歷山大車身公司同埋丹尼士車廠以及原本由Henlys集團擁有嘅Plaxton嘅業務。其中Mayflower Corporation佔有TransBus七成，而Henlys集團就佔其餘三成。

當時公司有幾間廠，分佈蘇格蘭Falkirk同埋北愛爾蘭貝爾法斯特Mallusk（原亞歷山大車廠）、英格蘭Anston同埋Scarborough（原Plaxton車廠）、英格蘭Wigan（原Plaxton車廠，再之前係Northern Counties）以及英格蘭Guildford（原丹尼士車廠）。

TransBus運作期間，用喺巴士上嘅亞歷山大、Plaxton同埋丹尼士三個牌子陸續俾TransBus取代。2004年3月31號，TransBus連同佢嘅大股東Mayflower Corporation一齊被接管。同年5月17號，TransBus客車及小巴車身生產業務（包括位於Anston同埋Scarborough嘅廠房）俾管理層收購，並用返Plaxton呢個名。四日後，TransBus剩低嘅業務亦俾人收購，並改叫亞歷山大丹尼士。而TransBus喺貝爾法斯特嘅廠就冇人要，冇幾耐之後就執咗。

其後亞歷山大丹尼士做公司重整。2005年1月26號，亞歷山大丹尼士喺Wigan嘅廠執笠。

2007年，亞歷山大丹尼士消防車全線停產。同年5月，亞歷山大丹尼士收購Plaxton，令原本TransBus分開咗嘅業務合番埋。

2012年6月，亞歷山大丹尼士收購澳洲巴士車身廠Custom Coaches。Custom Coaches喺2014年被接管，其後俾上一手收購返。

2016年，亞歷山大丹尼士喺加拿大安大略省Vaughan開設底盤生產線，同埋接收咗Ameritrans（ABC Companies附屬公司）喺印第安納Nappanee嘅廠房。

2019年5月，亞歷山大丹尼士俾加拿大NFI Group以三億二千萬英鎊收購，之後亞歷山大丹尼士嘅生產線就被整合。2020年8月，亞歷山大丹尼士宣佈將底盤生產線由Guildford搬去Falkirk，Guildford廠房只係留返工程同埋開發部。至於喺北美洲嘅廠房，包括喺Vaughan、Nappanee同埋2020年先至設立嘅印第安納Peru廠房，都先後喺2021至2022年關閉。

2022年6月，亞歷山大丹尼士開咗喺Farnborough嘅Trident House，作為工程同埋開發部新址，同時改用新標誌。

產品
--

### 巴士車身

* DM5000（源自都普金屬部分，2001-2002年）
* ALX200（源自亞歷山大，2001年）
* ALX300（源自亞歷山大，2001-2007年）
* ALX400（源自亞歷山大，2001-2006年）
* ALX500（源自亞歷山大，2001-2002年）
* Pointer（源自Plaxton，2001-2007年）
* President（源自Plaxton，2001-2005年）

### 巴士及客車底盤

* 飛鏢SLF
* 三叉戟2型
* 三叉戟3型
* 標槍
* R-Series

### 完整巴士（或底盤/車身）

* Enviro 200/200H
* Enviro 200 Dart/200H
* Enviro 200 MMC/XLB
* Enviro 300
* Enviro 350H
* Enviro 400/400H
* Enviro 400 MMC/City/XLB
* Enviro 500/500H
* Enviro 500 MMC

### 消防車

* Sabre
* Rapier
* Dagger

參考
--

1. ↑  ADL in Australian takeover - busandcoach.com[*失咗效嘅鏈*]
2. ↑  Scottish bus builder Alexander Dennis bought in £320m deal 互聯網檔案館嘅歸檔，歸檔日期2019年5月28號，.，The Scotsman，2019年5月28號
3. ↑  Peat, Chris (2020年8月20號). "ADL to move chassis production to Falkirk". *Bus & Coach Buyer*. 喺2021年1月6號搵到.
4. ↑  "Bus Manufacturer Details Indiana Layoffs". Inside INdiana Business. 2021年12月9號.
5. ↑  "New facility (Trident House) and new brand identity for Alexander Dennis". *Sustainable Bus* (美國英文). 2022年6月15號. 喺2022-06-15搵到.
6. ↑  Crawford, Alex (2022年6月15號). "Alexander Dennis 'looking ahead' with brand identity refresh". *Routeone*.

出面網頁
----

* 亞歷山大丹尼士
* BUSRide網站內有關TransBus International嘅文章
隋煬帝楊廣
**楊廣**（569年—618年4月11號），係隋朝第二位皇帝，604年到618年在位，死後廟號**世祖**，但後世以大唐李淵所畀謚號**煬**，而叫**隋煬帝**。

雖然佢將科舉制度發揚光大、開通隋唐大運河，但因為佢好大喜功、窮奢極欲、窮兵黷武，逼到人民作反，最後畀叛軍宇文化及派人做瓜。

生平
--

楊廣係隋文帝楊堅第二仔，阿媽係獨孤伽羅。開皇元年（581年）封為晉王。588年，隋朝派大軍進攻陳朝，由楊廣做掛名統帥。600年，文帝廢太子楊勇，改立楊廣做太子。

604年七月，文帝過身，楊廣繼位，就係隋煬帝。文帝臨死之前終於睇到楊廣份人嘅真面目，想立番楊勇做太子，畀楊素知道咗，就通知楊廣同阻止，冇耐文帝就死咗。楊廣又假借文帝名義落命令將楊勇賜死。

煬帝派人召并州總管、漢王楊諒返長安，但係份文帝璽書同楊諒之前同文帝暗中約好嘅唔夾，楊諒知道有古怪，於是起兵作反，但係畀煬帝派兵平息咗。604年十一月，煬帝下令喺洛陽起東都，喺第二年每月用成二百萬人去起，由於啲官員督工又嚴又急，有成四五成工人死咗。煬帝又徵用幾十萬人喺洛陽嘅外圍地區掘塹，塹即係坑，由龍門（喺今日山西省河津市）向東掘到長平（喺今日山西省高平市）、汲郡（喺今日河南省衛輝市），再去到臨清關（喺河南省），過咗黃河又向西掘，掘到去上洛（喺今日陝西省商州區）。

605年改用大業年號，同年起通濟渠，前後用成百幾萬人去起。煬帝又下令喺江南建造龍舟同其他船，加埋一共幾萬隻船。

607年，煬帝處死光祿大夫賀若弼、禮部尚書宇文弼同太常卿高熲。同年拉咗百幾萬男丁起長城，過程之中死咗五六成工人。608年，徵調百幾萬人民起永濟渠。

大業八年（612年），煬帝第一次東征高句麗，徵調過百萬士兵同大約兩百萬民伕，但係戰事唔多順利，於是撤軍。呢年發生旱災同瘟疫，死咗好多人，尤其係山東地區。

613年，煬帝第二次東征高句麗，之後楊玄感響黎陽起兵作反，煬帝唯有撤軍。雖然楊玄感好快就失敗咗，但係各地啲人起兵自立一單接一單咁嚟。614年第三次東征高句麗，打到高句麗請降之後就撤軍。大業十一年（615年），煬帝去北方巡視嗰陣，畀突厥始畢可汗嘅大軍包圍，要等到突厥撤兵之後先甩到身。

616年，煬帝走去江都，之後冇再返番去東都（洛陽）。

617年，李淵響太原起兵，入到關中，擁立代王楊侑做皇帝，就係隋恭帝，名義上將煬帝升做太上皇，但個效力只限於李淵控制嘅地方。618年三月，將軍宇文化及響江都作反，殺咗煬帝。

參考
--

1. 1 2  隋書卷3
2. 1 2 3  資治通鑑卷180
3. ↑  隋書卷45
4. 1 2 3 4  隋書卷4
"14點和平原則"是美國總統伍德羅威爾遜的提議
**十四點和平原則**係美國總統伍德羅威爾遜，在一次大戰的和解過程期間的提議，表示了他對歐洲將來的願景。這些原則係威爾遜在1918年，對美國國會的一番演講期間所提出的。不過，協約國的其他領袖（法國、英國、同意大利各首相）都對這種完美主義有些懷疑。

政治諷刺：威爾遜話讓華盛頓知，他用這十四點來打敗了專制政權
由於德軍不斷使用潛水艇來攻擊英美的船隻，加上美國發現了詹默曼電報的緣故，美國終於在1917年4月6號向中央國宣戰，正式加入了一次大戰。威爾遜希望美國不會好似歐洲國家甘用戰爭來解決領土的爭議，反而係應該推廣道德的目標。特別係在俄羅斯的十月革命同埋英法的賽克斯-皮科協定被揭發之後，威爾遜更加重申美國的道德價值觀。

這系列的原則係威爾遜實行進步主義的方法之一，其中包含了不少的概念，包括自由貿易、秘密協議、民主主義、民族自決等。英國首相勞萊佐治在這個演講的3日之前，發表了一個相似的演説，不過分別係裏面提及了戰爭賠償,同埋沒對鄂圖曼帝國的少數族裔應承任何自治權。威爾遜的這個演講的研究係由 Edward M. House（英文：Edward M. House） 帶的一班顧問所完成的。

攷
-

1. ↑  Irwin Unger, *These United States* (2007) 561.
2. ↑  Hannigan, Robert E. (2016). *The Great War and American Foreign Policy, 1914–24* (英文). University of Pennsylvania Press. pp. 125–129. ISBN 9780812248593.

出面網頁
----

* Text of Wilson's message to Congress outlining 14 points January 8, 1918
* Text and commentary from ourdocuments.gov
* Interpretation of President Wilson's Fourteen Points 互聯網檔案館嘅歸檔，歸檔日期2011-03-07. by Edward M. House
* "President Wilson's Fourteen Points" from the World War I Document Archive
* Wilson's shorthand notes from the Library of Congress
* Arthur Balfour's speech on the Fourteen Points to Parliament, on 27 February 1918 – firstworldwar.com
* Woodrow Wilson Library Wilson's Nobel Peace Prize is digitized. From the Library of Congress